Sheeko xariir qoraal ah: Dawaco iyo Waraabe - iftineducation.com\niftineducation.com – Dawaco iyo Waraabe\nBari ayaa dawaco adhi fara badan ka cuni jirtay reero meel deggan. Adhigaas oo riyo iyo idaba lahaa.\nMaalin danbe ayaa dadkii meel isugu yimaadeen waxaaney ka wada hadleen sidii ay dawacadaa dhibta badan iskaga dili lahaayeen.\nWaxay dadkii talo ku gaadheen in dabin loo dhigo dawacada. Dawacadii waxay ku dhacday dabinkii loo dhigay. Dadkii waxay ku xidheen dawacadii geed jiridiis, si looga aarsado oo waxaa talo lagu gaadhey in dab lagu dhex rido.\nDadkii waxay soo gureen qoryo xaabo ah oo aad u badan. Waxay xaabadii ka buuxsheen god aad u weyn oo ay ka qodeen geedkii ay dawacadu ku xidhnayd agtiisa. Markaas ayey xaabadii dab ku huriyeen waxayna yidhaahdeen, “Aan iska tagno, oo marka dabku uu aad u shidmo ku soo noqonno oo dawacada ku dhex ridno.” Waraabe aad u gaajaysan ayaa wuxuu maqlay cidii dawacada. Markaas ayuu soo orday oo is yidhi, aad ka eryatid neefka ay dilootey maanta, waraabihii wuxuu u yimi dawacadii xidhneyd.\nIntuu yaabey ayuu ku yidhi, “Naa dawaco yaa geedka kugu xidh-xidhay?” Markaas ayey dawacadii tidhi, “Waxa igu xidhay adeerkay.” Waraabihii (Dhurwaa) ayaa hadana yidhi, “Oo muxuu kuu xidhay?” Dawacadii ayaa tidhi, “Adeerkay aad buu ii jicelyahay.” Wuxuu arkay in aan caato ahay markaa wuxuu ii qalay wan weyn oo aad u buuran.\nDabkaasna wankaas ayaa lagu karin doonaa.\nAniguna waan diidanahay in aan cuno wankaas buuran, waayo gaajo ima hayso oo maalmahan oo dhan ayaan hilib cunayey, oo waxaan ka cabsanayaa inaan calool xanuun ka qaado. Markii aan damcay in aan ka tagana, intuu i soo qabtay ayuu geedkan igu xidhay. Markaan hilibkii cuni kari waayeyna wuu i diley.\nWaraabihii ayaa intuu afka aad u kala qabtay illeen waa wax hilib iyo baruur jecele yidhi, “Ihi! ihi! ihi! aniga ayaa xariga kaa furaya ee aniga geedka igu xidh, si aan anigu u cuno hilibkaas adiguna uga nabad gasho.” Markii dadkii ku soo noqdeen meeshii dawacadu ku xidhnayd, si ay dabka ugu dhex tuuraan, waxay u yimaaddeen waraabe ku xidhan geedkii.\nDadkii ayaa intey yaabeen yidhi, “War Waraabe meeday dawacadii?” Markaas ayuu waraabihii yidhi, “aniga ayaa xarigii ka furay oo way tagtay.”\nDadkii ayaa yidhi, “Oo maxaad uga furtay?” Waraabihii wuxuu yidhi, “waxay i tidhi dawacadii aniga gaajo ima hayso, ee hilibka la ii keeni lahaa adigu cun.” Markaas ayey dadkii isagii dabkii ku tuureen. Sidaas ayaa waraabihii isku darsaday hunguri xumada iyo doqonnimada ku dhintay.\nciilkii dawacada loo qabay weer daba xun lagu\nhada waxey mareysaa sheekada ciilkii dawaca loo qabay waraabe lug xume lagu fur kkkk\nMurti: Gaajo ama baahi yeysan kuu horseedin jid xun, hunguri xumo yeysan sharaftaada dhaawicin, waxbaro oo shaqeyso si aad uga baxdo gaajo.\nDoqonimo si aad uga badbaado wax baro, si aad u kala garato waxa u wanaagsan iyo waxa u xun naftaada. Naftaadana halis ha u galin hunguri iyo hubsasho la`aan.\nWaxaan kasoo xiganay Sheeko qormooyinka\nSheeko caruureedda Soomaaliyeed.\nsheeko xariir qoraal ah : Juxaa iyo nin kii Caqliga Badnaa


Qaraxyo iyo weeraro ka dhacay Baqdad. Kulmiye Radio - Mogadishu, Somalia\nQaraxyo iyo weeraro ka dhacay Baqdad. 6/22/2012 2:08:00 P\n| Comments() Baqdad--KNN--Weeraro iyo qaraxyo is xig xiga ayaa maanta waxa ay ka dhaceen goobo kala duwan oo ku yaala magaalada baqdaad ee caasimadda dalka ciraaq. Weeraro iyo qaraxyo is xig xiga ayaa maanta waxa ay ka dhaceen goobo kala duwan oo ku yaala magaalada baqdaad ee caasimadda dalka ciraaq\nMid kamid ah qaraxyada maanta ka dhacay dalka ciraaq ayaa lala eegtay goob suuq oo ku taala waqooyi bari magaalada baqdad .\nSidoo kale waxaa weerar lagu qaaday xarumaha ciidamada dowladda oo ku yaala magaalada Baqdad.\nWaxana weerarada iyo qaraxyada maanta ka dhacay dalka ciraaq ay sababeen dhimashada in kabadan 10 ruux iyo dhaawac kor u dhaafaya 50 ruux.\nWax ugub ma aha in qaraxyo iyo weeraro ay ka dhacaan dalka ciraaq.


In kasta oo aan ku jirno xilli fasax ah, xanta la xiriirta iPhone 7 waa amarka maalinta. Jaangooyooyinkii ugu horreeyay ee loo maleeyay ee iPhone 7 sheegashada waxay noqon doontaa 18% ka dhaqso badan iPhone 6s, fiidiyow ayaa na tusaya male iPhone 7 iyada oo aan lahayn qalabka dhegaha, laakiin sidoo kale badhanka carrab la 'ayaa sidoo kale ku baabi'i doona moodooyinka cusub. Haddii aan ka hadalno batteriga, waxay umuuqataa iyadoo laga saarayo isku xirnaanta jaakada, Apple wuxuu ballaarin karaa mAh ee batteriga iPhone 7, kaas oo ka weynaan lahaa 14%. La xiriirta iPhone 7 waxaan sidoo kale awoodnay inaan aragno sawirro cusub sidii ay ahaan lahaayeen qalabka 'EarPods' cusub oo wata danab. In kasta oo dhinaca kale Apple ay la wadaagi karto iPhone-ka cusub AirPods, samaacado sameecado leh oo aan lahayn nooc fiilo ah.\nHaddii aan ka hadalno Apple guud ahaan, shirkadda fadhigeedu yahay Cupertino wuxuu damacsan yahay inuu xarun cusub oo R&D ka furo Grenoble, France, ee hagaajinta hawlgalka iyo ku dar shaqooyin dheeri ah kamaradda iPhone iyo iPad. Apple ayaa hal milyan oo doolar ugu deeqday NGO aan dawli ahayn oo ku yaal Shiinaha si looga caawiyo howlaha samatabixinta iyo dib u dhiska roobabkii dalka saameeyay awgeed. Sida la yaab leh sida ay u dhawaaqi karto Dukaamada Apple ee Ruushka ayaan lahayn adeeg lagu hagaajiyo qalabka Aan daboolin damaanada, sida bedelida shaashadda, wax dhowaan isbadalaya cabasho ka timid adeegsade. Isagoo ka hadlaya Apple Watch, sida ku cad daraasadda JD Power, Smartwatch-ka Apple waa midka bixiya qanacsanaanta ugu badan ee macaamiisha.\nSababtoo ah guusha uu Pokémon GO haysto adduunka oo dhan, wararka iPhone-ka waxaan sidoo kale uga hadalnay tan cusub Ciyaarta Nintendo ee ugu dambeyn laga heli karo Spain iyo wadamada kale ee Yurub ilaa jimcihii la soo dhaafay. Dhibaatada ka jirta barnaamijka iOS ee saameeyay dhammaan adeegsadayaasha isticmaalay koontadooda Google si ay ugu raaxaystaan adeegga. Dhibaatadan la siiyay marin buuxa ee koontadayada Google halkii aad ka bixin lahayd kaliya macluumaadka ku saabsan boostadayada iyo aqoonsigeenna. Markii la bilaabay Ciyaartan ayaa siineysa lacag ka badan tan Apple shirkadda Nintendo lafteeda si toos ah, iyada oo aan la tixgelin in shirkadda Pokemon ay sidoo kale ka timid shirkadda Japan.\nWadada buuxda ee maqaalka: Wararka IPhone » Noticias » Ugu fiican usbuuca ee ku jira Actualidad iPhone\nIPhone 7 wuxuu ka soo muuqanayaa fiidiyow cusub xaglaha oo dhan


Dadweynaha reer Puntland oo si diirran u soo dhaweeyey heshiis beeleedkii Igdhays. – Radio Daljir\nGarowe, Oct 22- Dadweynaha reer Puntland ayaa si diirran u soo dhaweeyey heshiis beeleed maalintii shalay ahayd la dhax-dhigay labo meelood oo ood-wadaag ah kuna dagaallamay deegaanka Igdhays ee gobolka Bari.\nXafiisyada idaacadda Daljir ee gobollada Puntland, ayaa illaa iyo shalay waxaa soo gaarayey hambalyo iyo bogaadin loo soo jeeedinayey waxgaradkii labadaasi beeleed ee go?aanka ku gaaray in ay heshiis iyo walaaltimo ku badashaan colaaddii muddada u dhaxaysay.\nDadka xiriirka la soo sameeyey idaacadda Daljir isla markaana soo dhaweynayey heshiiskaasi labada beelood la dhax-galay ayaa ku kala sugnaa gobollada kala duwan dawladda Puntland, waxaana dhammaantood laga dareemayey sida ay ugu faraxsan-yiin xalka nabadeed ee ay gaareen beelaha walaalaha ah ee dhawaan ku dagaallay tuulada Igdhays oo ka tirsan degmada ufeyn ee gobolka Bari.\nWaxay dadkaasi ay iskugu jireen, siyaasiyiin, salaadiin dhaqan, nabaddoono, cuqaal, culimo aw-diin, ganacsato, aqoon-yahanno iyo waxgarad kaleeto oo aad u tiro badan, waxaana qaar ka mid ah oo ay idaacadda Daljir waraysatay ay sheegeen dareenkooda farxadeed ee ku aaddan heshiiskaasi in uu yahay mid aan marnaba la saadaalin karin.\nHeshiiskaan oo ahaa mid ka kooban 11 qodob, ayaa madashii lagu kala saxiixday waxaa ku sugnaa madaxda dawladda Puntland oo uu ka mid yahay m/weyne faroole, qaar ka mid ah golaha xukuumadda iyo midka baraalamaanka, mas?uuliyiin ka socotay maamullo gobol iyo kuwo degmooyin, waxaana halkaasi looga dhawaaqay ciddii heshiiskaasi jabisa in tallaabo cad laga qaadi doono.\nLabada beelood ee heshiiskaan la dhax-dhigay ayaa ah labo beelood oo wada dega deegaanno badan oo ka tirsan gobolka Bari, waxaana murankoodui ku salaysnaa dhul la doonayey deegaan cusub in laga sameeyo oo ay labada beelood isku maan-dhaafeen taas oo dhalisay dagaal dad badani ku dhinteen kuwo kalana ay ku dhaawacmeen.\nC/fataax Cumar Geeddi?


Dagaal u dhaxeeya Ciidamada dowladda iyo Al-Shabaab oo ka socda duleedka Garbahaarey – idalenews.com\nDagaal u dhaxeeya Ciidamada dowladda iyo Al-Shabaab oo ka socda duleedka Garbahaarey\nWararka ka imaanaya degmada Garbahaarey ee Gobolka Gedo ayaa sheegaya in dagaal xoogan oo u dhaxeeya ciidamada dowladda iyo Al-Shabaab uu ka socdo deegaan lagu magacaabo Birta-Dheer oo Garbahaarey u jira ilaa 15-KM.\nDagaalka ayaa yimid kadib markii ciidamada dowladda iyo kuwa Itoobiya ay weerar ku qaadeen fariisin Al-Shabaab ku lahaayeen deegaankaas, halkaasoo Saraakiisha dowladda ay sheegeen inay wadada u geli jireen gaadiidka ciidamada.\nSarkaal ka tirsan dowladda ayaa sheegay inay soo bandhigayaan meydadka Al-Shabaab oo ay dagaalka kaga dileen, isla markaana deegaanka gacanta ku hayaan, isagoo xusay in dagaalyahanadii Shabaab ee aaggaas ku sugnaa u firxadeen dhinaca Buurdhuubo.\nWararka qaar ayaa sheegaya in ciidamada ay qorsheynayaan inay u dhaqaaqaan dhinaca Buurdhuubo oo ay Al-Shabaab ku sugan yihiin.\nDadka ku nool Garbahaarey ayaa soo sheegayay in hubka iyo rasaasta la is weydaarsanayay dagaalka ay maqlayeen, isla markaana dagaalka uu ahaa mid aad u xoogan.\nXoogaga Al-Shabaab ayaa ku sugan qeybo ka mid ah Gobolka Gedo, iyagoo gacanta ku haya degmooyinka Buurdhuubo iyo Baardheere oo ah labada degmo oo ay kaga sugan yihiin gobolka.\nWasaarada Gaashaandhiga oo sheegtay inuu socdo diyaar garowgii dib lagula wareegi lahaa degmada Xudur\nWafdi Wasiiro iyo Xildhibaano oo gaaray Kismaayo iyo Ra’iisul Wasaaraha oo ku sii jeeda


Stange: Qof ayuu ku qufacay: 10.000 kr ayay boolisku ku ganaaxeen. - NorSom News\nStange: Qof ayuu ku qufacay: 10.000 kr ayay boolisku ku ganaaxeen.\nNin afartameeyo jir ah ayay galabta boolisku magaalada Stange xabsiga dhigeen, kadib markii lagu eedeeyay inuu ku qufacay qof shaqaale ah, isaga oo sheegaya inuu qabo caabuqa corona-virus.\nNinkan ayaa galabta galinkii danbe tagay xarunta dhakhtarka, isaga oo afka ku qabo marada afka lagu xirto(Munnbind). Kadib ayuu maradii afka ka qaaday, wuxuu qufac la raadsaday qof shaqaale ah, wuxuuna ku qeylinayay inuu qabo cudurka Corona-virus.\nBooliska ayaana loogu wacay, iyaga oo xabsiga dhigay, kadibna sii daayay markii uu aqbalay ganaax lacageed oo dhan 10.000 kr.\nMa ahan qofkii koowaad ee qufac uu dad la raadsaday ama ku dul qufacay ay boolisku xabsiga u dhigeen maalmihii ugu danbeeyay. Sabtidii tareenka magaalada Bergen ayaa sidan oo kale xabsiga u dhigay nin ku qufacay dadka tareenka saarnaa.\nKadib markii la xaqiijiyay inuu ninkaas si run ah u qabay caabuqa Corona, waxaa karantiilis lagu sameeyay dhamaan rakaabkii tareenka saarnaa iyo waliba askartii booliska aheyd ee ninkaas qabatay.\nPrevious articleNAV: Dowlada oo dadka shaqooyinka laga fariisiyay arimo badan u fududeysay.\nNext article45.000 qof ayaa NAV lacag ka dalbaday 5 maalin gudahood.


Suaalo laga keenay Qaabkii loo dilay 4 Qof oo shalay Booliska ku toogteen Suuqa Bakaaraha [Akhriso] -News and information about Somalia\nHome News Suaalo laga keenay Qaabkii loo dilay 4 Qof oo shalay Booliska ku...\nSuaalo laga keenay Qaabkii loo dilay 4 Qof oo shalay Booliska ku toogteen Suuqa Bakaaraha [Akhriso]\nSuaalo badan ayaa ka dhashay afar qof oo shalay ay Ciidamada Booliska ku dileen Suuqa Bakaaraha markii ay ku eedeeyeen inay qorsheynayeen dilka Agaasime ka tirsan Wasaaradda Waxbarashada Xukuumadda Soomaliya.\nWasiirkii hore ee Arrimaha Dibadda Somalia iyo Suxufi hore Yuusuf Garaad oo ka mida dadka dooda ka keenay qaabka ciidamada Booliska dil wadareedka u fuliyeen ayaa sheegay in Dilkii shalay ka dhacay Bakaaraha uu ahaa mid khaldan oo ugu yaraan saddex waxyaabood oo culculus oo qaarkood ay u baahan yihiin baaritaan ay ku jiraan.\nWuxuu intaas ku daray in Booliska looga baahan yahay inuu hubiyo in fal dembiyeed uu dhacay iyo in kale, iyadoo ay xaaladu noqon karto xog la dayacay, wuxuuna soo qaatay qodobadda khaladka ah ee falkaasi ku jiray iyo su;aaha ka taagan oo kala ah:\n1- Qof aan Maxakamadi xukumin waxaa la dili karaa marka uu fal naf goyn kara faraha kula jiro, si kale oo looga badbaadaana aanay jirin. Waa marka uu isagu xabbad ridayo ama uu rid is leeyahay ee lagala hor maro. Intaas oo ruux oo qof dumar ahi ku jirto ma ku dhinteen si sharciga waafaqsan?\n2- Tan labaad, waa xadgudub waana foolxumo in meyd dariiqa la soo dhigo, haddana la sawiro oo baraha bulshada lagu faafiyo. Dariiqa iyo baraha bulshada waxaa labadaba jooga carruur iyo dad waaweyn oo aan xammili karin ama aan dooneyn muuqaalka dad la dilay oo waddada la dhigay. Mana aha dhaqan Dowladeed.\n3- Tan saddexaad, ma aheyn in magaciisa la sheego Agaasimaha lagu tilmaamay in si isaga loo difaaco darteed loo dilay intaas oo qof. Ma ahan dhaqan heyado amni oo Dowladeed, sababta oo ah isaga ayay halis hor gelin kartaa sheegidda magaciisu.\nWaan garan karaa in ciidanka amniga ay saaran yihiin laba culeys: Shabaab oo Dowladda, ciidanka iyo shacabkaba weerar ku ah. Iyo shacabka oo dhaliil la daba taagan ciidanka. Taasi qiil uma siineyso in caro ay u qabaan Shabaab ay ka baxaan xadka sharciga. Muwaaddinka Soomaaliyeed sharaftiisa iyo karamaadiisa waa in la dhowraa nolol iyo geeriba.\nPrevious articleXog Xasaasi ah oo laga helay wararka sheegaya geerida Cali Dheere & Sababta\nNext articleXOG: Fakashada Axmed Madoobe Iyo Fashilka Nabad & Nolol (Qorsheyaal Cusub)


Isbeddal siyaasaddeedka cusub ee Soomaaliya! | Hassan Mudane\nIsbeddal siyaasaddeedka cusub ee Soomaaliya!\nFebruary 9, 2017 ·\tby Hassan Mudane ·\tin Faalo\t· Leave a comment\nQormadan waxay ku saabsan tahay isbeddal siyaasaddeedka cusub ee Soomaaliya. Dalka Soomaaliya waxay heshay hoggaan cusub oo laga filayo in uu fulin doono balanqaadkii ahaa nabad iyo nolol. Soomaaliya waxay cagta saartay waddadii ay ku gaari laheyd hannaan demoqoraadiyadeed oo ku dhisan hal qof iyo hal cod. Isbeddalkan cusub wuxuu tusaale dhab ah u noqday in Soomaaliya ay doonayso in ay ka guurto nidaamkii hore ee ku dhisnaa qabiilka una guuri doonto nidaamka cusub ee xisbiyada. Wuxuu tusaale u noqday in mustaqbalka dhow siyaasadda Soomaaliya ay noqon doonto mid loo kala baratamo kalsoonida shacabka. Wuxuu kaloo tusaale u noqday in marwaliba uu guulaysan doono qofka kasbada kalsoonida shacabka.\nWixii ka dambeeyey burburkii dowladii dhexe ee Soomaaliya sanadkii 1991, shacabka waxay ku soo jireen dhibaatooyin kala duwan. Dadka intooda badan waxay ahaayeen kuwa rajo ku nool, waxay sugaayeen maalin un in ay arki doonaan isbeddal ku dhaca siyaasadda Soomaaliya. Waxay u baahi qabeen oo ay baadi goob ugu jireen nabad iyo nolol muddo dhan 26 sano. Isbeddalkan cusub ee dalka ka dhacay, wuxuu adeegsaday xeelad ku bees gareysan baahi bulsho. Wuxuu shacabka tusay qorshe-siyaasaddeed ay ka dhex arki karaan rabitaankooda. Shacab u baahan nabad iyo nolol; shacab u baahan isbeddal cusub ayaa waxay dhalisay isbeddalkan cusub. Maadaama shacabkii ay heleyn wixii ay u baahnaayeen, jawaabtoodii waxay noqotay mid wanaagsan waayo isbeddalka cusub waxaa lagu soo dhoweeyey qalbi furan iyo in lala wadaagay farxada iyo dabaaldaga guusha.\nTaariikhda Madaxweynaha oo kooban\nMaxamed Cabdulaahi Farmaajo, madaxweynaha cusub ee dowlada federalka Soomaaliya. Wuxuu dhashay sanadkii 1962 kuna dhashay magaalada Mogadishu. Wuxuu waxbarashadiisa heerka koowaad iyo mida labaadba ku qaatay jaamacadda Buffalo ee dalka Maraykanka. Wuxuu ka soo shaqeeyey dowladii dhexe ee kacaanka, isaga oo soo noqday danjiraha Soomaaliya u fadhiya dalka Maraykanka. Sanadkii 2010 wuxuu ra’iisal wazaare ka soo noqday dowladii uu hoggaaminaayey Shariif Sh. Axmed.\nWaxaan filayaa in uu ku sifeysan yahay sida ay dad badani aamminsan yihiin in uu yahay shakhsi leh hami sare, hiraal fog, karti iyo aqoon ku dhisan wax qabad. Taasi kaliya maahan wax ku dhisan aragtida bulshada Soomaaliyeed balse waa shakhsi ay horay bulshada u soo tijaabisay.\nMaxaa laga filan karaa isbeddalkan cusub\nIn isbeddal dhici doono iyo in kale dood kama furna, balse dooda waxay ka furan tahay isbeddalka dhici doona ma sidii loo qorsheeyey ayuu u dhici doonaa mise si ka duwan? Culumada odorosta siyaasadda arrimaha dibada marka ay rabaan in ay ogaadaan shakhsiyadda hoggaamiye siyaasaddeedka, qorsheyaashiisa iyo go’aanada uu sameyn doono mustaqbalka. Waxay adeegsadaan hab loo yaqaano taxliil astaameed hoggaamin (Leadership Trait analysis). Waxay odorosaan oo ay u fiirsadaan erayada uu adeegsado hoggaamiyaha marka uu khudbeeynayo kaddibna waxay ka tusaale qaataan shakhsiyadda hoggaamiyahaas iyo nooca go’aamada uu sameyn doono. Kaliya waxay u baahanahay in aad dib u daawato khudbadii uu madaxweynaha ka hor jeediyey baarlamaanka. Markaad eegto khudbadii Madaxweynaha waxaad ogaanaysaa in ay aheyd khudbad miisan leh oo ku dhisneyd qorshe-siyaasaddeedkiisa taas oo aad ka dhex arki karto barta uu hiigsanaayey.\nHaddaad si wanaagsan u daawato khudbaddii Madaxweynaha, kelmadda ‘Shacabka’ ama ‘Dadka’ wuxuu adeegsaday 25 jeer. Sidoo kale, kelmadda ‘Dalka’ wuxuu adeegsaday 9 jeer. Waxaan filayaa in uu yahay shakhsiga kaliya ee dhowr jeer ku soo celceliyey kelmadda shacabka ama dadka. Haddaba, iyada oo laga qiyaas qaadanayo inta jeer ee uu adeegsaday kelmadda shacabka iyo dalkaba waxaa si fudud lagu saadaalin karaa in uu noqon karo hoggaamiye go’aanadiisa ku bees gareeya danta dalka iyo dadka.\nIsbeddalkan cusub waxaa laga filayaa in uu saxo khaladaadkii hore sidoo kalena in uu dalka iyo dadkaba u horseedo isbeddal ku salaysan hab-dhaqan siyaasaddeed. Madaxweynaha wuxuu balan qaaday in uu fulin doono 10 hab-dhaqan siyaasaddeed oo kala ah:\n1. In la beddalo hab-dhaqankii hore ee ku salaysnaa in lagu faano dowlad shisheeye baa iwadata marka ay timaado doorashada [Madaxtinimada] dalka.\n2. In la beddalo hab-dhaqankii hore ee ku salaysnaa in aysan wadashaqeyn Golaha baarlamaanka iyo xukuumada.\n3. In la beddalo hab-dhaqankii hore ee ku salaysnaa in la xiro Golaha baarlamaanka goorta ay doorashada soo dhowaato.\n4. In la beddalo hab-dhaqankii hore ee ku salaysnaa in mushaharka shaqaalaha loo arko in ay tahay hadiyad markii la doono madaxdu ay bixiso balse aan loo arag xuquuq sharci ah.\n5. In la beddalo hab-dhaqankii hore ee ku salaysnaa in malaayiin doolar lagu bixiyo mooshin loo adeegsado in lagu rido dowlad laguna dhiso mid kale.\n6. In la beddalo hab-dhaqanka ugu xun ee siyaasaddeeda ku jirta taas oo ah in la quusto.\n7. In la beddalo hab-dhaqankii hore ee ku salaysnaa in madaxda dowlada ay u baxaan safaro dibada oo lagu lumiyo waqti iyo hantida qaranka.\n8. In la beddalo hab-dhaqankii hore ee ku salaysnaa in aan xil la iska saarin nolosha amniga xildhibaanada balse loo soo baahdo marka laga rabo cod iyo mooshin.\n9. In la beddalo hab-dhaqankii hore ee ku salaysnaa in amnigeena cid kale masuul nooga noqoto.\n10. In la beddalo hab-dhaqankii hore ee ku salaysnaa in awoodda dowlada lagu caburiyo shacabka intii loogu adeegi lahaa.\nQorshe-siyaasaddeedka isbeddalka cusub\nIsbeddalkan cusub waxaa laga filayaa in uu hirgeliyo qorshe-siyaasaddeedkiisa ku dhisan nabad iyo nolol. Khudbadii Madaxweyanaha wuxuu ku soo gudbiyey qorshe-siyaasaddeedkiisa ku’aadan hoggaaminta dalka. Qorshe-siyaasaddeedkaas waxaa saldhig u ah labo arrimood oo ka turjumeesa baahida bulshada Soomaaliyeed:\nQorshe walba oo la rabo in la xaqiijiyo waa in ay jiraan ujeeddooyin lagu gaari karo qorsheyaashaas. Khudbadii Madaxweynaha wuxuu ku sheegay in uu diirada saari doono amniga si nabad loo gaaro. In uu xoojin doono sirdoonka qaranka si nabad loo gaaro. In uu abaabuli doono shacabka si ay oga hortagaan [Al] shabaab. Dhanka kale, wuxuu sheegay in uu ladagaalami musuqmaasuq si nolol loo gaaro. In la soo celin doono kaabayaasha dhaqaale si nolol loo gaaro. In [dalka la keeno] maalgelin shisheeye si nolol loo gaaro. In dib u heshiisiin loo sameeyo shacabka Soomaaliyeed si nolol loo gaaro. [In laga shaqeeyo] Dowlad wanaag si nolol loo gaaro.\nUgu dambeyntii, qof walba oo Soomaaliyeed gaar ahaan aqoonyanada, dhallinyarada, dumarka iyo odayaasha dhaqanka, waxaan kula dardaarmayaa in masuuliyadda dalka iyo dadka aydan ku fiirsan hal qof balse ay habboon tahay in hoggaaminta dalka loo fahmo in ay tahay hoggaamin bulsho balse aysan aheyn kaliya hal qof. Dib u xusuuso xikmadii aheyd “Far kaliya fool ma dhaqdo.” Waxaan u hambalyeenayaa dhammaan shacabka Soomaaliyeed, waxaan ugu hambeelyanayaa isbeddalka cusub. Waxaan Alle oga baryayaa in isbeddalkan cusub uu sabab u noqdo isku soo dhoweenta shacabka Soomaaliyeed una horseedo nabad iyo nolol.\nJaamacadda Istanbul Ticaret University.\nBarashada Afrika iyo Xiriirka Caalamiga.\n← Sharciga Sababta iyo Saameynta\nKalsoonida Nafta →


DHAGEYSO:Madaxweynaha oo 5 isbitaal xariga kaga jaray Nairobi | Star FM\nHome Wararka Kenya DHAGEYSO:Madaxweynaha oo 5 isbitaal xariga kaga jaray Nairobi\nDHAGEYSO:Madaxweynaha oo 5 isbitaal xariga kaga jaray Nairobi\nMadaxweynaha dalka Mr. Uhuru Kenyatta ayaa xalay si rasmi ah u furay xarumo caafimaad oo shan ah.\nMaamulka ay dowladda dhexe u xilsaartay bixinta adeegyada shacabka ee Nairobi ee NMS ayuu hoggaamiyaha wadanka ku amray inuu xaqiijiyo in isbitaalladan ay shaqeynayaan 24-ka saacadood.\nXarumahan ayaa qayb ka ah 24 uu maamulka NMS ka hirgelinayo magaala madaxda dalka.\nDowladda dhexe ayaa wado qorsho lagu yareynaya tirada bukaanka ee daryeelka caafimaad u raadsado isbitaallada Kenyatta ,Mama Lucy, Pumwani iyo Mbagathi .\nMadaxtooyada dalka looga arrimiyo ee State House ayaa bayaan ay soo saartay ku sheegtay in furitaanka isbitaallada ay madaxweynah ku qaadatay muddo afar saacadood ah .\nWaxay xarumahan kala yihiin labo ah heerka labaad oo lagu kala magacaabo Gichagi oo ku yaalla xaafadda Kangemi iyo Gatina oo laga dhisay xaafadda Kawangware iyo saddex kale oo ah heerka level 3.\nMr. Kenyatta oo ay wehelinayeen agaasimaha guud ee maamulka NMS Maxamad Badi iyo saraakiil sar sare oo ka tirsan dowladda dhexe ayaa sheegay inay lagama maarmaan tahay in dadweynaha ay adeegyo caafimaad oo tayo leh ka helaan meesha ugu dhow.\nMadaxweynaha ayaa sababta uu xilli habeen ah isbitaallada u furay ku sheegay inuu u hoggaansamayo xeerarka lagu xakameynaya faafidda cudurka COVID19 oo ay ka mid tahay in dad badan aynan hal meel isugu tagin.\nSidoo kale waxaa uu sheegay in ay ka war heleen in qaar ka mid ah isbitaallada dowladda ee Nairobi la xiro xilli hore taasoo ay u kuurgalayeen.\nMr. Kenyatta ayaa sheegay in dhawaan la sameystiri doono isbitaallo laga dhisaya xaafadaha isku raranta ah ee Nairobi.\nXilli uu ka hadlayay baahida ay shacabka u qabeen xarumaha caafimaadka ee uu xalay daahfuray ayuu madaxweynaha dalka yiri.\nPrevious articleMilitariga Colombia oo lagu eedeyay inay dileen in ka badan 120 qof oo shacab ah\nNext articleWasiirka caafimaadka oo baaq u diray ismaamullada


Home Wararka RW Rooble ma Dhibbanaa misa waa Dhagarqabe Farmaajeysan?\nIyadoo lagu sii dhawaanayo maalmihii ugu muhiimsanaa taariikhda dalka oo ah 10 ka Oktowber 2021 iyo maalmaha kale ee doorashada ayaa haddana waxaa soo muuqda tallaabooyin dhalin kara guuldarrada hawlaha doorashada iyo fashil ka ilaalinteeda oo ah masuuliyad uu dusha u ritay RW Rooble.\nSafarkii Gedo oo Guuldarreystay.\nMarkii uu Gedo tagay RW Rooble waxaa laga filayey inuu seefta gasha kala baxo oo uu saxo dhammaan khaldaadka ay Kullane Jiis iyo Farmajo halkaas ka sameyeen sida afduubka, Xarigga iyo cagajugleynta aan naxariista lahayn ee gobolka ku baahday oo go’aan cad cad uu ka qaato iyo inuu isu keeno saamileyda ku muransan hawlaha doorashada ee jubaland oo xal halkaas uga sootago ma dhicin mana soo dhowa.\nWaxaa jira cuqaal iyo odayaal ka soo jeeda degaanka, gaar ahaan degmada Garbahaarrey oo u xeran Farmajo iyo Kulane Jiis, hasa yeeshee uusan RW Rooble soo deyn, soona hadal qaadin, kuwa kalana uusan la kulmin kadib markii uu Farmajo u sheegay inuu uga dambeeyo Kulane Jiis arrinta Gedo oo dhan, taas oo ah ujeedada Farmajo oo lagu fashilinayo doorasho la isla ogol yahay oo Jubaland ka dhacda.\nHaddaba RW Rooble waxaa uu Gedo kala soo noqdo guuldarro ka dhalatay dabinno ay u dhigeen Fahad, Farmajo iyo Kulane jiis oo isku ujeedo ah, danibadaas oo uu awoodi waayey inuu iska ilaaliyo, kana tallaabsado. Reer Gado waxaa uu uga soo tagay meel ka sii xun meeshii uu ugu tagay, isagoo dhowraya rabitaanka Farmajo oo ah dummin iyo dabbinno.\nKulankii Xildibaanada G/Waqooyi\nDhinaca kale, kulan ayaa waxaa loo qabtay mas’uuliyiinta, gaar ahaan Xildhibaanada ka soo jeeda gobollada Waqooyi oo uu ka maqnaa mas’uulka ugu sarreeya, ugu mudan Sanetor Cabdi Xaashi, Gud. Aqalka Sare, kaas oo lagu guriga RW Rooble. Kulanka oo uu soo qaban qaabiyey wakiilka Abiy ee Somaliya Mahdi Yatakabaruu ayaa ku dhammaaday guul ay gaareen kooxda dabinleyda ah ee Farmajo, Fahad iyo Mahdi Yatakabaruu.\nUjeedada kulanka ayaa ahayd in si dedban Rooble looga ansixiyo guddiga ay Fahad, Farmajo iyo wakiilka Abiy soo dhiseen ee todobada xubnood ah iyadoo ay ka maqan yihiin xubnihii kale ee garabka Guddoomiye Cabdi Xaashi. Guddiyada doorashada ee gobollada waqooyi oo u kala jabay laba ayaa waxaa ay rajadu ahayd in RW Roble uu mideeyo, hasa yeeshee waxaa muuqataba inuusanba fahmin in wax khaldan yihiin, sababtoo ah khudbadiisa waxaa uu ku soo kobay u mahadnaq reer waqooyiga uu uga mahadnaqay markii isagoo sii ansaxsan la geeyey golaha shacbiga. Axnsixinta Rooble Barlamaan diidi karaa halkaas ma joogin, waayo mar hore ayuu dhintay barlamanka.\nRW Rooble kama hadlin khilaafka u dhaxeeya reer Waqooyiga, lamana hadlin dadka xalka u saaxiibka ah ee ku jira xildhibaandda labada dhinac ee waqooyiga ka soo jeeda ee waxaa uu u hadlay kooxdii keensatay oo u keensatay inuu ku tufo garabkooda, kuwa kalana uu u caddeeyo dhinaca uu u janjeero si ficil ah walow si hadal ah uu u sheegtay inuu caddaalad falayo doorashana uu ka yahay dhexdhexaad. Haddii ruux wixii oo dhan wada qaatay iyo kii laga qaatay aad tiraahdo hadda ayaan dhexdhexaad idiin noqonayaa oo nin waliba waxa uu haysto ha haysto ma caddaallada Rooblaa tan ilahaay maaha kolley?\nRW Maxaa la gaudboonaa Rooble inuu sameeyo?\nInuu arrinta Gedo xal ka keeno oo uusan gobolka iyo Jubaland ka soo tagin ilaa uu dhameeyo khilaafka, Axmed Madoobe ugu yeero Garbahaarrey oo la doodo kadibna ay halkaas ka soo baxaan wax la isku raacsan yahay iyo doorasho wada ogol ah. Laga yaabe RW inuu sidaas jeclaan lahaa laakiin ma yeelan kartideeda ee waxaa uu ku dhacy dabinkii Fashilinta godkiisa koowaad, kaas oo ay u dhigeen Farmajo, Fahad iyo Kullane jiis oo hawl fuliye ah arrintaas.\nArrinka Gobollada waqooyi waxay ahayd RW Rooble inuu mar labaad iyo mar seddexaad kulansiiyo ilaa ay ka heshiiyaan qeybaha isku haya arrimaha doorashada si ay uga madax bannaanaadaan fargelinta Fahad iyo Farmajo. Waayo dadku waa dad damiir leh inkasta oo dano shakhsiyadeed ay kala leeyihiin marka laga daba keeno qofka Muslimka ah waa is dhiibayaa, xataa hadduu wakiil u yahay dano shisheeye sida Mahdi oo Kale.\nIsku soo duub RW Rooble waa dhibane, laakiin u baahan inuu fahamsan yahay inuu dhibane u yahay dhibaata-abuurka Farmajo iyo Fahad oo aan marnaba ogolaan Karin inay dalkaan doorasho la isla ogol yahay ka dhacdo ayuuna u dhibban yahay.\nWaayo labadaan oday waxay aad iyo aad uga cabsanayaan in lagu qado dembiyadii ay galeen 4tii sano ee tagtay oo ciiddaas ka badan, waana waxa dhaliya kalitaliyaha, kaas oo dambiyada uu galo dartood ku go’aansada inuu kursiga ku dhinto intii la maxkamadeyn lahaa.\nHadda Fahad iyo Farmajo waxay Xamar ka bilaabeen dilal qorsheysan oo waxaa hadda la laynayaa dhammaan dhallinyadii lagu shaqeystay ee NISA ka tirsanaa ee dembiyada lagu galay si aysan u hadlin, waxaana ugu dambeysay gabadha hadda maqan ee Ikran Tahliil oo la leeyahay waxaa loo jarjaray sidii Jamal Khashoqjii. Arrintaan Xamar hadda waxay ka aburtay Cabsi waxaana lagula talinayaa dhammaan dhallinyarada iyo ciddii wax og inay sheegto inta aan la khaarijinin si caddaalada loo horkeeno ciddii gashay dambigaas, xataa haddii adiga lagaa takhaluso.\nRooble ma dhagarqabe qaranka u been guuraya oo u ololeynaya Faramajo miyaa, misa waa dhibane hawl adag faraha la galay? Waqtiga ayaa sheegi doona.


Ogaden News Agency (ONA) – johanesburg shirkii faraca iyo doorasho maamulcusub sanadakan 2012\njohanesburg shirkii faraca iyo doorasho maamulcusub sanadakan 2012\nShirka oo ku bilowday jawi aad u wanaagsan ooy ka muuqato farxad iyo qiiro wada jira ayaa lagu furay wacddi diini ah oo qiima badan. Sheekha dadka wacdiyay ayaa ku dheeraaday inuu ka hadlo dambiyada waa wayn ee 7 bada ah ooy ka mid yihiin Zinada, waalidka oo caaq lagu noqdo ,ruux xaq darro lagu dilo,maalinta cadowga la is helo oo la cararo iwm.\nKadib waxaa laguda galay warbixin sanadeedkii ay soo diyaarisay guddida soo haysay xilka iyo shaqoyinki ay qabteen . Warbixintaas oo xogog badan laga bixiyay dhinaca abaabulka bulshada iyo horumarki ay gaadhay jaaliyadu ayaa aheyd warbixin si qorsheysan loo soo diyaariyay. Xubnaha Jaaliyada ayaa soo dhaweyay warbixinti maamulka kuna amaanay shaqadi wanaagsaneyd ay ummada u hayeen.\nWadanka South afrika ayaa ah wadan ay kusuganyihin bulsho tiro badan oo kasoo jeeda Somalida Ogadeniya. Kuwaas oo badankoodu kasoo qaxeen dhibaatoyinka gumeysi. Hadaba dadka oo waqti badan heyn oo shaqooyin ku jira afar iyo labaatanka saac todobada maalmoodba ayaa hadana xubnaha maamulka Jaaliyadu ay yihiin dad aan shaqooyin kale qaban oo waqtigooda u huray sidii ay jaaliyada iyo ummadi ay kasoo tageenba ugu shaqeyn lahaayeen gumaysigana ay ula dagaalami lahaayeen.\nShirkan oo dhamaan xubnihii Jaaliyadu ay u wada joogeen ayaa waxa mar kale sanadkan la doortay maamul cusub oo hagi doona jaaliyada ogaadeeniya ee koonfruta Afrika gobolka Gauteng waxaana lagu doortay goobta guddida xubno ay u arkeen inay kasoo bixi karaan xilka loo doortay, waxaana gudoomiye looga dhigay duqa jaaliyada JOKA Halgame Cabdirashid.\nGuddida ladoortay ayaa ka ballan qaaday xubnaha hortooda inay kasoo bixi doonaan xilka loo dhiibay iyagoo ka codsaday xubnahana inay la shaqeeyaan .\nwaxaa gabagabadii lagu dardaarmay in si wada jir aha looga shaqeeyo sidii wadanka ogaadeeniya loo xoraynlahaa sannadkan 2012 ka.


Maxaad ka taqaan Oslo University College (OUC)? | WWW.SOMALILAND.NO\nMaxaad ka taqaan Oslo University College (OUC)?\nPosted on Maarso 29, 2008 by weriye1\nWaxay gaadhay xiligii waxbarashadda la dalban jiray, sidaa daraadeed waxaanu idiin soo gudbin doonaa warbixin ku saabsan Oslo University College oo ah goobta labaad ee ugu ardayda tacliinta sare dhigata ee dalku wax ka dhigtaan.\nWarbixinta hoos ku qoran iyo ta kale ee aad ka heli doontid bogga jaamacadda ayaa ah mid af-soomaali ku qoran oo aanu jecelnahay in laga faa’iidayso.\nMachadka sare ee Oslo (HiO) waa Machadka dawladda ee ugu weyn dalka oo ay dhigtaan arday kor u dhaafaysa 11 000. halkaan waxaa waxbarasho lagu siiya kuwa ay ka mid yihiin kalkaaliye caafimaad, macallimiin, dhaqaaleyahan, bulshoyaqaan, warqad daawoakhriye, suxufiyiin, barbaariye carrur, jirduuge, injineerka shaybaarka, maktabadyaqaan iyo sawiryaqaan.\nHiO waxay leedahay 36 waxbarasho gundhig ah ee heerka waxbarashada bachelorka. Waxaa intaas dheer oo HiO bixisa waxbarasho mastar ee qaybo kala duwan iyo hal barnaamij ee doktorgrad. Kuwo badan oo ka mid ah waxbarashooyinka Machadku bixiyo waxay HiO ku tahay mida kali ah dhamman Norwey oo dhan.\nMachadka sare wuxuu wax u bara jagooyinka dawladda iyo qaybo shakhsiyeed. Badi maheradaha khuseeya daryeelka bulshada waa laga matala halkaas, iyo waliba meheradaha khuseeya farshaxanka, isgaarsiinta iyadoo farsamada maamulku iyaduna ka mid tahay waxbarshooyinka Machadku bixiyo.\nAf-ka sheeg iyo gacan ka qabasho\nQaybta ugu weyn ee waxbarashada la bixiyo waa waxbarashada la xiriirta gacan ka qabashada halkaas oo waxbarashada af- ka sheega iyo gacan ka qabashadu ay si aad ah isugu xiran yihiin.\nBadi waxbarashooyinku waxay ka kooban yihiin muddo waxbarasho gacan ka qabad halkaas oo ardaydu ay ku tijaabiyaan qaababka xirfadahooda mustaqbalka.\nWarbixintan oo dhamaystiran ka akhri bogga Oslo University College\nFiled under: Waxbarasho |\n« Waa maxey fiitamiin D? MAXAA DHACAYA HADII AAN KIRADA KU BIXIN WAAYO WAKHTIGEEDA? »


Somaliland: Sawaxan Iyo Buuq Ka Dhashay Waxyaabaha Laga Bedelay Xeer 14, Saamaynta Doorashooyinka Iyo Dhismaha Axsaabta - #1Araweelo News Network\nBreaking News, Wararka Caalamka\nMadaxweynaha Maraykanka Oo Guuldaro Kala Hulleela...\nSomaliland: Madaxweyne Biixi Oo Magcaabay Masuuliyiin Kuwo Kalena Xilalkii Ka Qaaday\nUkraine: Duulaanka Ruushka Oo Ka Ilamaysiiyay Xulufada Galbeedka Iyo Duruufaha Ku Xeeran Kulanka G7\nSomaliland: Sawaxan Iyo Buuq Ka Dhashay Waxyaabaha Laga Bedelay Xeer 14, Saamaynta Doorashooyinka Iyo Dhismaha Axsaabta\n#Somaliland: Qaabka Loo Furan Karo Urur Siyaasadeed, Shurruudaha Ku Xidhan Iyo Hannaanka Dhismaha Xisbiyada Oo Is Bedelka Lagu Sameeyay\n#Hargeysa(ANN)-Sawaxan iyo buuq ayaa ka dhashay wax-ka-bedel iyo kaabis lagu sameeyay Xeerka diiwaangelinta Ururada iyo Axsaabta qaranka ee Xeer L/r14/ 2011, kaas oo guddida loo saaray maanta kusoo celiyeen fadhigii gollaha warbixin la xidhiidha waxyaabaha ay ka bedeleen iyo kaabista ay kusoo sameeyeen.\nXildhibaan Maxamed Jaamac oo ka mid ah Xildhibaanada sharciyaqaanka ah ee ku jira gollaha, isla markaana muddo ku dhow 25 sannadood ku jiray gollaha Wakiillada Somaliland ee xilligan iyo gollihii ka horeeyay, ayaa warbixin ka akhriyay fadhigaa, wallaw sawaxan iyo buuq ay mudanayaasha kasoo xaadiray fadhigu ku qaabileen, iyagoo ku dhawaaqayay weedho nuxur ahaan ay ku dalbanayeen in ay marka hore helaan qoraalka wax-ka-bedelka iyo kaabista ee Xeerka diiwaangelinta Ururada iyo Axsaaqbta Qaranka ee Xeer/L/r14.\n“Mudabayaasha gollaha iga raali ahaada xaq ayaad u leedihiin inaad heshaan waxa laga bedelay xeerka iyo waxa lagu kordhiyay, wayna ku hoos qoran yihiin qodobada wax-ka-bedelka iyo kaabista lagu sameeyay.” Ayuu yidhi, Xildhibaan Maxamed Jaamac oo fadhiga doonayay inuu ka akhriyo warbixinta qoraalka ay soo diyaariyeen guddi ahaan.\nWuxuu codsigaa kadib markii ay sawaxankii iyo buuqii yaraadeen sheegay in Lix xubnood oo gollaha Wakiillada ka mid ah iyo laba Garyaqaan loo xilsaaray inay soo naaqishaan Xeerkaa, isla markaana wax-ka-bedel iyo kaabis kusoo sameeyaan kadibna horkeenaan golle weynaha, go’aankana ay mudanayaashu leeyihiin.\nGaryaqaan Maxamed Jaamac, wuxuu xusay in meelaha ugu muhiimsan ee xeerka ay taabteen ay yihiin Laba qodob, isagoo tilmaamay in doorashada gollayaasha Wakiillada iyo kuwa deegaanka la qabanayo 31 May 2021, isla markaana muddada sharciyada Axsaabta qaranka ee xilligan jira ay sharciyadoodu ku dhacay, amma xisbiyada ku eegtahay Desember 2022, sidaa awgeed muhiimda mabaadiida meesha taal ay tahay laba qodob nuxur ahaan ugu mudan in kaabis iyo wax-ka-bedel lagu sameeyo, iyadoo la eegayo muhiimada uu xeerku leeyahay iyo duruufaha jira sida uu sheegay.\n“Ururku, wuxuu kusoo bixi jiray xubnaha gollaha deegaanka ee uu magcabao codadkooda, waxaynu ognahay in doorashii gollayaasha deeganku inoo mudaysantahay 31 May, muddadii xisbiyadu liisanka sharciga ay haysteena ay ku eegtahay sannadka 2022, sidaa awgeed laba qodob ayaa ugu muhiimsan oo ah kuwa xeerka wax-ka-bedelka iyo kaabista lagu sameeyay.” Ayuu yidhi, Garyaqaan Maxamed Jaamac.\nWuxuuna isagoo labadaa qodob sharaxaya yidhi, “Ururadu mar danbe kuma soo baxayaan doorashada gollayaasha deegaanka, waxaana lagu bedelay doorasho toos ah oo lagu kala dooranayo Axsaabta iyo Ururada jira, kuwaas oo ah kuwa si sharci ah loo diiwangeliyay”.\nGaryaqaan Maxamed Jaamac, wuxuu isagoo sharaxaya arrintaa sheegay in halka markii hore lagu soo baxayay sida xeerku sheegayay in gollayaasha deegaanka lagu soo baxo oo cidda kusoo baxdaa noqonaysay Xisbi, marka ay buuxiso shurruudaha xeer L/r 14, jidaynayay aannay arrintu hada sidaa ahayn.\n“Hadda waa doorasho toos ah oo xisbigu ka iibanayo shacbiga afkaartiisa iyo ashqaastiisa, sidoo kale xisbiga jiray 10 sannadood inuu marka la gaadho tobban sannadood usoo bandhigo bulshada wixii uu qabtay si loo oggaado oo bulshadu afkaartiisa aqabasho amma ay diido.”\nSidoo kale, wuxuu ka hadlay Xidlhibaan Maxamed Jaamac cidda xaq u leh in ay qabato doorashooyinka Madaxtooyadda iyo gollayaasha dalka marka la gaadho xilligooda, wuxuuna isagoo arrintaa sharaxaya yidhi, “Doorasha kasta oo Madaxtooyo, amma gollayaal, waxaa loo qabanayaa xisbiyo haysta sharciyada tobbankaa sannadood, kamana qybgeli karo xisbi aan haysan muddada sharciga ah, sidaa awgeed waa inuu haystaa mar walaba Liisankii muddadii sharciga ahayd ee tobbanka sannadood ahayd.” Ayuu yidhi.\nGaryaqaan waxa kale oo uu sheegay in ay sidoo kale meelaha qaar wax-ka-bedel iyo kaabis ku sameeyeen, halka ay meelaha qaarna qodobada faah-faahin ka bixiyeen, wuxuuna tusaale usoo qaatay guddida Diiwaangelinta Ururada iyo Axsaabta oo qaabka ay ku imanaayn iyo muddada xilka ay haynayaan oo wax laga bedelay.\nQodobka saddexaad ee xeerka, wuxuu sheegay oo ka hadlay xubnaha guddida oo faqrado ahaa ay ka dhigeen qodobo, faqradaha 4aad, 5aad, 6aad, 7aad iyo 10aad, ayuu sheegay in ay ka dhigeen qodobo sidooda u taagan.\n“Magcaabista Guddida waxaan ka dhignay laba xubnood oo Madaxweynuhu soo xulayo, laba shirgudoonka gollaha wakiilladu soo xulaayan, laba xubnood oo ay soo xulayaan Ururada Bulshada, oo midkood haween yahay iyo xubin ururka Qareenada ka imanaya” ayuu yidhi.\nGaryaqaan Maxamed Jaamac, wuxuu sheegay in habka loo ansixinayo guddida aannay waxba iska bedelayn, isagoo dhinaca kale xusay marka ay xubin ka mid ah guddida ka baxdo meesha qaabka loo buuxinayo ay faah-faahin ka bixiyeen, isla markaana wuxuu sheegay in dhaarta xubnaha ay la mid tahay dhaarta ay maraan xubnaha guddida doorashooyinka qaranka Somaliland.\n“Xisbiyada ay dhamamatay muddada sharciga ee ruqsada la siiyay ma qaban karaan doorasho Madaxtooyo iyo kid wakiilo, mana qaban karaan, waxayna ahaanayaan ku meel gaadh ilaa inta laga qabanayo doorasho toos ah oo ay kusoo baxayaan xisbiyo qaran, waana dabar ku xidhan doorasho kasta” ayuu yidhi, Xildhibaan Maxamed Jaamac.\nSidoo kale, wuxuu sheegay in diiwaangelinta lacagta laga qaado ururada doonaya in ay tartamaan la laba jibaaray lacagta laga qaadayo, isla markaana laga dhigay 300milyan oo lacagta Somaliland ah, taas oo sida uu sheegay la doonayo in lagu xadido.\nQoraalka wax-ka-bedelka iyo kaabista ayaa sidoo kale lagu xusay qaabka qofka xisbiga looga saari karo, taas oo sida uu sheegay Xildhibaan Maxamed Jaamac maraysa ilaa maxkamadda sare.\nWaxa sidoo kale uu sheegay qaabka xisbiyadu u dhisan yihiin ee aan ahayn hoggaanka Xisbigu inuu noqdaa Guddoomiye, Guddoomiye ku xigeen iyo Xoghaye, isagoo tilmaamay in xisbiga aan waafajin wax-ka-bedelka xeer L/R 14, qaab dhismeedkiisa uu noqonayo mid khaldan, wuxuuna gebagebadii usoo jeediyay mudanayaasha in ay ansxiyaan xeerka wax-ka-bedelka iyo kaabista lagu sameeyay, iyadoo xisbiyada hadda jira mudadoodu ku dhammaanay marka la gaadho Desember 2022..


Ku hagaaji heerka mugga ee barnaamijka App Control Control | Androidsis\nNidaamka lagu xakameynayo mugga qaybaha kala duwan, sida ogeysiisyada, wicitaanka ama digniinta, ma ahan midka aan dhammaanteen jeclaan lahayn, laakiin runtu waxay tahay tan iyo markii Android 6.0 Marshmallow la hagaajiyay wax ka mid ah waxa aan ahaa muddo aad u fog ka hor Android. Sikastaba xaalku ha ahaadee, wali waxaan raadineynaa nidaam hagaagsan oo aan ku xakameyn karno mugga ogeysiisyada ama wicitaanada, in kastoo Marshmallow ama Lollipop aan heyno astaamo aad u cajaa'ib leh, sida dhacda markaan hoos ugu dhigno mugga eber si naloo siiyo suurtagalnimada in la aamusiyo inta lagu jiro waqti ama mid gaar ah maxaa yeelay waxay ahaan kartaa illaa dhawaaqa soo socda uu dhawaaqayo.\nSi kastaba ha ahaatee, waxaan haysanaa ikhtiyaarro leh barnaamijyo gaar ah taasi waxay ku imaan kartaa anfacaya si aan ula wareegno mugga sida aan rabno. Barnaamijkan waxaa lagu magacaabaa App Volume Control waana mid noo ogolaanaya inaan si gooni gooni ah u xakameyno mugga codka codsi kasta. Sidan oo kale waxaan ku heli karnaa mugga sare ee Gmail laakiin kala badh macaamiisha waraaqaha kala duwan ee aan haysanno ama kuwa barnaamijyada farriimaha ah ee aanan dooneynin inay nagu dhibayaan waqtiyada qaarkood ee maalinta. Sidan ayaan ku faahfaahinayaa qaar ka mid ah astaamaha iyo sida loo qaabeyn karo si looga faa'iideysto App Volume Control ee aad bilaash ku haysato, laakiin xayeysiinta ah, Google Play Store.\n1 Maareynta xakamaynta mugga\n2 Sida loo sameeyo mugga barnaamij kasta\nMaareynta xakamaynta mugga\nVolume Control App waa barnaamij dhowaan la cusbooneysiiyay si loo hagaajiyo taageerada Isbaanishka, sidaa darteed waxaan wajaheynaa daqiiqad qaas u ah codsigan inuu noqdo midka maareeya wax walba oo xiriir la leh mugga taleefankaaga.\nWaxyaabaha ay ka kooban tahay waxaan ka heli karnaa awood aan ku habeyn karno mugga muusigga, dhawaqa, digniinta, ogeysiisyada iyo nidaamka oo saldhig u ah dalabka, iyo maxay noqon doontaa awooddeeda gaarka ah ee wax looga beddelayo mugga markii aad codsiyada bilowdo. Maskaxda ku hay taas ogeysiis ayaa la soo bandhigi karaa marka mugga la hagaajiyo.\nKahor intaanan loo gudbin isbeddelada loogu talagalay dadka maaraynta mugga mid kasta oo ka mid ah barnaamijyadooda la doonayo, Volume Control App waa lacag la'aan, inkasta oo ay leedahay nooc Pro ah oo ka saaraya xaddidaadaha iyo xayeysiinta qaarkood.\nSida loo sameeyo mugga barnaamij kasta\nMarkaan rakibno barnaamijka, Xakamaynta Volume App codsan doonaa in aan dhaqaajino adeegga laga bilaabo goobaha marin u helida Android. Talaabadani waxay muhiim u tahay barnaamijka inuu si sax ah u shaqeeyo oo markaad tagto goobaha marin u helka, waxaad yeelan doontaa barnaamijka si aad u dhaqaajiso.\nMarka aan dib ugu noqono barnaamijka waxaan arki doonaa liiska barnaamijyada oo dhameystiran in aan ku rakibnay terminaalka. Hadda waa inaan gujino oo keliya midka aan dooneyno inaanu qaabeyno. Horeba shaashadda barnaamijka laftiisa, sida Spotify, waxaan u helnaa taxane taxane ah si aan u qaabeyno heerarka mugga ee warbaahinta, wicitaanka, digniinta, ogeysiisyada iyo nidaamka.\nHaddii aan bilowno barnaamij qulqulaya muusikada sida Spotify, waxaa lagugula talinayaa ikhtiyaar cayiman si aanan u dhibsan oo aan diirada u saarno waqtigeena firaaqada, waa in aan ku dhejinno mugga warbaahinta awood buuxda iyo codadka intiisa kale eber. Haddii aan horey ugu jirno kiiska oo aan dooneyno inaan helno wicitaano, waxaan si fudud ugu wareejineynaa mugga wicitaanka nus. Halkan waad la kulmi kartaa leh astaanta ku habboon ee barnaamij kasta oo gabi ahaanba wuu ka duwanaan karaa mid kasta.\nIkhtiyaar kale oo aad u xiiso badan ayaa ah awood u leh inuu soo celiyo goobaha guud marka barnaamijku xirmo. Xaaladda Spotify, daqiiqadda aan xireyno, mugga mid kasta oo ka mid ah xuduudaha ayaa ku laaban doona asalka ah ee aad ku leedahay taleefanka.\nXakamaynta Xaddiga App waa barnaamij kaas wuxuu si gaar ah diiradda u saarayaa maaraynta xakamaynta mugga barnaamij kasta oo aan ka badnayn tan. Xusuusnow, haddii aad rabto inaad marin u hesho shaqooyinkeeda oo buuxa, ha ku qaadan waqti dheer inaad ku iibsato nooca pro-ka ah 0,99 XNUMX.\nXakamaynta Volume App\nWadada buuxda ee maqaalka: Androidsis » Codsiyada Android » Sida loo waafajiyo heerka mugga barnaamij kasta oo Android ah\nAan isku dayno, waan arki doonaa sida, waxaan raadinayay wax sidan oo kale ah barnaamijkan muddo dheer.\nKu jawaab Ardjlon\nWaxaad horey noogu sheegtay sidee ahayd khibradaada isticmaale 🙂 Salaan!


Nuxurka kulankii M Farmaajo iyo Madaxweynayaashii hore ee Soomaaliya | Goojacade\nHome War Nuxurka kulankii M Farmaajo iyo Madaxweynayaashii hore ee Soomaaliya\nNuxurka kulankii M Farmaajo iyo Madaxweynayaashii hore ee Soomaaliya\nShir jaraa’id oo goor dhow ku soo dhamaaday xarunta Madasha xisbiyada qaran ayaa lagu shaaciyay qoddobadii ay ka wadahadleen Madaxweyne Farmaajo iyo Madaxweynayaashii hore ee dalka Xasan Sheekh Maxamuud oo maanta ka dhacay Madaxtooyada Qaranka ee magaalada Muqdisho.\nMadaxweynihii hore ee Soomaaliya Xasan Sheekh Maxamuud oo shirka jara’aid uga warbixiyay saxaafada kulankii ay la yeesheen Madaxweyne Farmaajo ayaa ku tilmaamay shir bilow ah guulna ku soo dhamaaday.\nXasan Sheekh Madaxweynihii hore ee Soomaaliya ayaa sheegay in qoddobo badan ay ka wadahadleen Madaxweyne Farmaajo, balse muhiimadooda ay ahaayeen arrimaha doorashooyinka, khilaafka dowlada iyo maamul goboleedyada,dhowrista dastuurka,gobolka Banaadir,amniga iyo la dagaalanka ururka Al-shabaab.\nHalkan hoose ka aqriso Nuxurka Wadahadalka labada dhinac;\nKulanka ayaa la isku raacay in doorashooyinka ay ku dhacaan xilligoodii ayna dowlada iyo dhinacyada kale ee siyaasada dalkana ka qeybqaataan,kulamo kalana laga yeesho sidii waqtigoodii ay ugu dhici lahaayeen doorashooyinka.\n2 –Khilaafka Dowlad Goboleedyada;\nWaxa laga wadahadlay sidii loo xalin lahaa khilaafka u dhexeeya dowlada Federalka iyo qaar ka mid ah dowlad goboleedyada dalka oo aan la carabaabin,waxana la isku afgartay in wadahadal lagu xaliyo khilaafka ka jira dowlada iyo dowlad goboleedyada dalka.\nDhowrista Dastuurka dalka;\nWaxaa laga wadahadlay arrimaha dastuurka iyadoo la isku raacay in la ilaaliyo dowlad,siyaasiyiin iyo shacab dastuurka dalka.\n4- Qeybaha Ammaanka Dalka iyo Siyaasadda.\nWaxaa laga wadahadlay arrimaha amniga iyadoo labada dhinacba ay isla oggolaadeen in aan la siyaasadeyn amniga dalka. Hay’adaha amnigana aysan siyaasada ku milmin oo ay ciidamada iyo hayadaha amnigana ka madax banaanaadaan siyaasada dalka.\n5- Metelaada Siyaasada ee Gobolka Banaadir.\nAjandayaasha shirka waxaa kamid ahaa arrimaha gobolka banaadir,waxaana laga wadahadlay sidii dadka degen gobolka ay u heli lahaayeen xuquuqdooda metelaada siyaasada dalka madaxweynuhu inuu raali ka yahay ayuu sheegay.\n6- La Dagaalanka Al-Shabaab\nWaxaa la isku raacay in meel looga soo wada jeesto la-dagaalanka Al-Shabaab, islamarkaana si wadajir ah looga shaqeeyo amniga dalka.\nUgu dambeyntii waxaa laga sheegay shirka jaraa’id in Madaxweyne Maxamed Cabdulaahi Farmaajo uu raaligelin ka bixiyay xayiraadii loogu geystey Madaxweynayaashii hore ee dalka garoonka diyaaradaha magaalada Muqdisho.\nPrevious articleDaawo Taageerayaasha Xisbiga Waddani oo banaanbax balaaran ka sameeyey Laascaanood\nNext articleRiyo-raacow haddii Madaxweynihii, Xisbiyadii iyo Baarlamaankii xal waayeen adigu iscasil waa fursad qaaliya


Maxaad ka taqaan Diinta Zoroastrianism, Maxayse wadaagaan Islaamka? – Kaasho Maanka\nDiinta Zoroastrianism ama loo yaqaan Majuusiyadda waa diin aaminsan in baryada iyo cibaadada kaleba gaar u tahay Ilaahay oo ayna bannaanayn in cid kale lala wadaajiyo, dabku calaamad ayuu u yahay ilaahooda Ahura Mazda laakiin ma caabudaan sida dad badani moodayaan.\nWaxaa lagu tiriyaa diimihii ugu horreeey ee dadku sameeyeen, waxayna jirtaa in ka badan 3000 sano, waxay ka horraysay dhamaan diimaha ibraahimiyada loogu yeero sida Yuhuudda, Kiristanka iyo Islaamka, waxayna ahayd diinta ku baahsanayd badhtamaha iyo bariga aasiya waqtigii Islaamku yimid.\nDadka diintan aaminsan waqtigan aynu joogno waxaa lagu qiyaasaa tiradooda 250 Kun ilaa 2 Milyan oo qof, waxayna badankoodu ku nool yihiin Hindiya, Iiraan iyo Afqaanistaan.\nZoroaster/Zarathustra wuxuu ahaa nin faylasuufa oo ku dhashay dhulka immika loo yaqaan Iran ku dhawaad 650-1500 sano ka hor dhalashada ciise, waxa uu bartay cilmiyo badan sida dawaynta bukaanka iyo falista beeraha, wuxuuna ka qayb galay dagaalo qabiilkiisu isaga caabinayeen qabiilada dariska ah ee ku soo duulay isaga oo si sama-fal ah u dhayi jiray dhaawaca.\nZoroaster waxa uu jeclaa inuu cidhib tiro awoodda sharka adduunka oo dadka ka dhigo kuwa is jecel oo walaalo ah, sidaa darteed ayuu dadka ka dhex baxay oo badanaa waqtigiisa ku qaadan jiray godadka ku yaala buuraha Sabalan ee Iran ilaa uu u yimid Vohu Man oo u sheegay inuu yahay malaga ugu wayn malaa’igta kana codsaday inuu u raaco samada sare si uu ula kulmo ilaaha wayn ee Ahura Mazda/Ohrmazd.\nZoroaster waxa uu bilaabay inuu dadka ugu yeero diintiisan cusub laakiin kuma guulaysan oo cidi ma raacin, xigtadiisiina way fogeeyeen oo magaalada ayay ka saareen sidaa darteed ayuu wareegi jiray gobolada iyo magaalooyinka kale isaga oo dadka ugu yeeraya diintan laakiin cidina dhag jalaq uma siin oo warkiisa ma dhagaysan maadaama uu ka soo horjeeday cibaadada sanamyada, Muddo toban sano ah ayuu xaaladdaa ku jiray ilaa ugu danbayntii uu rumeeyey nabinimadiisa iyo farriintiisaba inaadeerkii oo sheegay in diintan ayna fahmi karin dadka aqoonta yari sidaa darteed ayaa boqorkii ka talinay dhulkaas oo lagu magacaabo Vištāspa bilaabay inuu ku taxnaado oo dhagaysto hadaladan xikmadaysan ee ka burqanaya afka Zoroaster, ugu danbayntiina wuu ku qancay diintiisa, dadkana wuxuu ugu yeeray inay raacaan.\nAvesta waa buugga ay ku qoran yihiin dhigaaladii nabigan Zoroaster, waana kitaabka muqaddaska ah ee diintan, waxaana la yaab ah in uu jiro isu ekaansho ka baxsan caqliga oo ka dhexeeya diintan hore iyo diinta Islaamka marka la eego cibaadooyinka iyo falalka ay mid walibaaba dadka raacay farayso.\nWaxaan eegaynaa qaar kamida waxyaabaha uu Islaamku la wadaago diintan hore ee Zoroastrianism-ka.\n1- Qofka diintan galayaa waxa uu qirayaa jiritaanka Ilaahay Ahura Mazda iyo in Zoroaster rasuulkiisa yahay, shahaadada diintani waxay aad ugu eg tahay ta Islaamka, waxayna u dhigan tahay qaabkan (waxaan qirayaa inaan rumaysnahay ilaaha khayrka badan ee hodanka ah waana caabudayaa, waxaana raacayaa ergaygiisa Zoroaster…).\n2- Diintani waxay aaminsan tahay shan salaadood oo maalintii iyo habeenkii ah, Saladahan ayaa kala ah; Havan gah (Waabariga ilaa barqada dhexe), Rapithwan gah (Barqada dhexe ilaa badhtamaha maalintii), Uziran gah (Casarka), Aiwisruthram gah (Qorrax dhaca ilaa habeen badhka) iyo Ushahin gah (Habeen badhka ilaa waaberiga).\n-Waxaa la garaacaa gambaleel ka hor inta aana la galin salaadahan.\n– Salaadahan waxaa ka horreeya waysa qaadasho (pādyāb) iyada oo la dhaqayo wajiga, gacmaha iyo lugahaba.\n– Bilowga salaadahan waa la istaagayaa, gacmahana waxa la saarayaa laabta, dhamaadka saladana waa la fadhiisanayaa, farta ayaana la dhaq-dhaqaajinayaa iyadoo la qirayo in Ahura Mazda yahay ilaaha kaliya ee mutaysta cibaadada.\n– Salaadahan waxa loo jeedsadaa dhinaca dabka oo calaamad u ah ilaahooda.\n– Salaadahani waxa lagu xusaa ilaahooda, waxayna waydiistaan danbi dhaaf.\n– Salaadda Ushahin gan ee waabariga ayaa ugu fadli badan salaadahooda, waxayna aaminsan yihiin in Ahriman (Shaydaan) uu qofka hurdada ku nabo sidaa darteed ay mudan tahay in laga kaco oo la tukado.\n– Salaadaha gadaashooda waxa jira khudbooyin iyo wacdi ay wadaadadu jeediyaan.\n– Waxay leeyihiin salaado la tukado maalinta ciidda oo u gaar ah sida maalinta ciidda Nayruuzka (Bilowga sannadka faarisiyiinta).\n3- Waxay aaminsan yihiin Ilaah loo yaqaan Ahura Mazda, Malaaig iyo sidoo kale shaydaan/ibliis (Ahriman).\n4- Waxay aaminsan yihiin in nabigooda la dheelmiyay oo lagu qaaday faras kulana kulmay samooyinka dushooda Ahura Mazda oo u doortay inuu noqdo nabi farriintiisa gaarsiiya dadka, sidoo kale safarkiisaas wuxuu soo arkay naarta.\n5- Waxay aaminsan yihiin Jannada iyo naarta, sidoo kale waxay aaminsan yihiin inuu jiro Miisaan la saarayo falalka qofku adduunka ku sameeyey.\n6- Waxay aaminsan yihiin jiritaanka ruuxda iyo in qofka dhinta jidhkiisu dhamaanayo laakiin ruuxdiisa joogayso oo ay ku jirayso nolol u dhaxaysa dhimashada iyo geerida.\n7- Waxay aaminsan yihiin cadaabka qabriga, qofka wanaagsan marka la aaso waxa u imanaysa gabadh qurux badan oo u sheegaysa inay tahay camalkiisii wanaagsanaa, halka qofka danbiyada badan samayn jirayna ay u imanayso cajuusad wayn oo fool xun una sheegayso inay tahay camalkiisa xumaa.\n8- Waxay aaminsan yihiin in qofka ku dhinta dagaalka uu ilaaha Ahura Mazda ku abaal marinayo gabdho cad-cad oo qurux badan kuwaas oo loo diyaariyay si ay u gufeeyaan baahiyihiisa galmo.\n9- Waxay aaminsan yihiin in qofka tuugga ah gacanta la jarayo.\n10- Waxay aaminsan yihiin in qofka diinta ka baxa la dilo.\n11- Waxa aaminsan yihiin in ilaahay dadka qaabkiisa oo kale u abuuray.\nDiinta Islaamku uma aqoonsana Zoroastriansm inay tahay diin samada ka timid hadana miyayna wax la yaab leh ahayn inuu jiro isu ekaansho heerkan gaadhsiisan oo ka dhexeeya labada diimood ee kala fogaa dhinaca waqtiga.\nQaar kamida muslimiinta ayaa badanaa ku dooda in diintan la bedelay markii islaamku soo baxay laakiin su’aasha qof walba oo caqli leh is waydiinayo ayaa ah “Maxaa keenay inay sugaan 1000 sanadood si ay u bedelaan diintooda, hadii ay dhacday oo ay bedeleenna maxay ilaa immika u bedelmi waday mar kale maadaama islaamka jiritaankiisii ay ka soo wareegtay in ka badan 1000 sanadood?”.\nSida aynu ognahay diinta Islaamka kala badh dhigaaladeeda waxa ay si toosa uga soo qaadatay ama wax yar kaga duwan tahay diimaha Yuhuudda iyo Kiristanka oo ay u aqoonsan tahay inay ahaayeen shareecooyinkii iyo diimihii nabiyadii hore, laakiin diin sida Zoroastrianism inay wadaagaan caqiidada iyo dhigaalo kaleba waa mid shaki wayn abuuraysa.\nHadii aynu dib ugu laabano taariikhda Islaamka waxaa jiray saxaabi wayn oo asalkiisu faarisi ahaa oo diintan majuusiyadda aqoonteeda ku xeel dheeraa gaarayna heer uu noqda ninka dabka macbadka shida, saxaabigan Maxamed aad ayuu u jeclaa, wuuna soo dhawayan jiray ilaa uu ku daray ahlu baytkiisa, sidoo kalena waxa uu sheegay hadii ay cidi aqoon diimeed (Majuusiyadda iyo Kiristanka) meel sare ka gaarayso in saxaabigani ka gaaray…\nTolow muxuu Maxamed ku jeclaaday oo ugu daray ahlu-baytkiisa ninkan addoonka ahaa (islaamka kahor) halka raggii waawaynaa ee Islaamka magaca ku lahaa ayna gaarin heer ay xubin ka noqdaan qoyska iyo qaraabada dhaw ee Maxamed?\nSaxaabigani waxa uu ahaa macalin-guriga habeenkii Maxamed uga sheekeeya dhigaalada diimihii hore sida Majuusiyadda iyo kiristanka, xaaska Maxamed ee Caa’isha ayaa ka masayri jirtay waqtiga dheer ee Maxamed iyo saxaabigani wada qaadanayaan habeenkii, waxaana laga soo wariyay hadalkan: “Salmaan waxa uu la fadhiisan jiray oo la kaliyoobi jiray habeenkii rasuulka ilaahay, ilaa habeenada qaarkood rasuulku waqtiga badankiisa la qaato Salmaan”.\nQORMO LA XIRIIRTA: Dhaxalka iyo Islaamka\nTolow maxay ka wada sheekaysanayeen oo la kaliyoobayeen habeenadaas badan?\nSaxaabiga kale ee Cali bin abi Dalib mar la waydiiyay Salmaan waxa uu yidhi: “Aqoontii hore iyo tii danbe ayaa ku dhan, waana bad aan joogsanayn(aqoon diimeed), annaga ahlu baytka ayuuna naga mid yahay”.\nSaxaabigan Magaciisu waxa uu ahaa Salmaan Al Faarisi, isaga iyo qaar kale oo kamida barayaashii soo gacan qabtay Maxamed ee indhaha u faray qaarna talaabada bareen ee ka dhisay dhinaca walba waxa aan si faah-faahsan ugaga hadli doonaa qormooyinkayga soo socda mustaqbalka.\n– Wikipedia: https://en.wikipedia.org/wiki/Zoroastrianism\n– The book of Daniel by John M Fuller –\n– الملل والنحل للشهرستاني – http://shamela.ws/index.php/book/11812\n– Avesta – Zoroastrian Archives – http://www.avesta.org\n– الإستيعاب في معرفة الأصحاب لابن عبد البر – http://shamela.ws/index.php/book/12288\n– المجلة العربي (العدد 563- سنة 2005) شعيرة الصيام عبر التاريخ\nAhru mazda Iiraan Majuusiyad Salaad\nW/Q: Maigag Guled 8th December 2017


Helitaanka go’aanka megangelyadu wuxuu qaataa inta badan waqti dheer - Asylum in Finland\nMarka aad codsiga megangelyada ku sameyso Finland waxaa laguugu hagayaa xarunta qaabilaadda oo aad ku sugeyso ka baaraandegista codsigaada. Codsiyada megangelyada waxaa inta badan looga baaraandegaa sida ay u soo kala horeeyaan. Si kastoo ay ahaataba, haddii aad megangelyo ku codsaneyso tusaale ahaan sababo caafimaad ama dhaqaale oo kaliya, codsigaada waxaa looga baaraandegayaa si ka dhaqso badan kuwa kale, natiijada ugu danbeysana waa diidmo.\nHay’adda socdaalka ayaa kula soo xiriireysa haddii laguugu yeerayo wareysiga megangelyada ama faahfaahin dheeraad looga baahdo codsigaada. Sida kale waxaa lagula soo xiriirayaa oo kaliya marka go’aanka la gaaro. Telefoon lagu weydiiyo, imayl la soo diro ama imaanshaha goobta adeeggu ma dedejiyaan ka baaraandegista arrinta. Hay’adda socdaalka ayaa kula soo xiriireysa haddii laguugu yeerayo wareysiga megangelyada ama faahfaahin dheeraad looga baahdo codsigaada. Sida kale waxaa lagula soo xiriirayaa oo kaliya marka go’aanka la sgaaro. Telefoon lagu weydiiyo, imayl la soo diro ama imaanshaha goobta adeeggu ma dedejiyaan ka baaraandegista arrinta.\nShaqada baaritaanka iyo ka baaraandegista codsigu waxey qaateen bilooyin badan. Wareysiga megangelyada marka lagu jiro ayaa laguu qabanayaa waqti qiyaas ah oo aad go’aanka megangelyada ku heleyso. Si kastaba ha ahaatee waa ay adag tahay in codsiyada shaqsiga ah laga bixiyo qiyaas rasmi ah oo ku saabsan waqtiga ka baaraandegista. Waqtiga ka baaraandegista waxaa saameyn ku leh tusaale ahaan in la dalbado faahfaahin dheeraad ah oo ku saabsan codsiga.


Wadahadalladii Biyo xireenka Wabiga Niil oo fashilmay | Wakaaladda Wararka Qaranka Soomaaliyeed\nWadahadalladii Biyo xireenka Wabiga Niil oo fashilmay\nMuqdisho(SONNA):-Wadaxaajoodkii Biyo xireenka Al-Nahda ee u dhaxeysa dalalka, Masar, Suudaan iyo Itoobiya, kana socday Congo, ayaa ku dhammaaday fashil sida ay xaqiijisay Wasaaradda Arrimaha Dibadda Masar.\nIntii lagu guda jiray wadahadallada Biyo xireenka Al-Nahda ee Wabiga Niil, ayay dawladaha Masar iyo Suudaan, si wada jir ah ugu edeeyeen dhigooda Itoobiya in shirka ay la yimadeen go’aan ay diideen in ay wax ka badalaan.\nMarkii uu bilawday muranka Biya xireenkan, dawladda Masar, aya bishii Juun ee la soo dhaafay dacwad ka dhan ah Itoobiya u gudbisay golaha amniga, sida ku xusan Qodobka VI, kaas oo ka hadlaya dejinta khilaafaadka siyaasadeed ee u dhexeeya wadamadan.\nDr. Zaki Al-Buxeyri oo ah Professor ku takhasusay daraasaadka Afrika ayaa sheegay in Itoobiya ay ka dhiseyso gudahah Niil, 3 biyo xireen oo kale oo aan ka aheyn biyo xireenka Al nahda, kuwaa oo keydin karaan ilaa 200 bilyan oo mitir cubic oo biyo ah, taas oo looga gol leeyahay in laga dhaliyo koronto , si meesha looga saaro Saamiga Wabiga Niil ay ku leeyahiin dalalka Masar iyo Suudaan.\nPrevious articleQaramada Midoobe oo uga digtay Tanzania inay dib u celiso dadka kasoo qaxay rabshadaha Mozambique\nNext articleTaliska Ciidanka Xoogga dalka oo ka warbixiyay howlgaladii u danbeeyay ee gobalka Galgaduud


Iska diiwaangeli (bilaash ah)\nGoob Shaqo iyo Bulsho Onleen ah\nloogu talagalay Xirfadlayaasha Luuqadeed\nIn kabadan 1,122,281 turjubaanno iyo shirkado turjumaan oo xirfadlayaal ah\nShaqaaleysii turjubaan iyo shirkad turjumaan oo xirfadlayaal ah\nSoo dheji shaqo turjumid ah\nIska diiwaangeli (bilaash ah) Gal\nBaro waxyaalaha muhiimka ah ee ProZ.com\nSababtoo ah ProZ.com wuxuu leeyahay hadaf ka duwan\nUjeeddada ProZ.com waa in la bixiyo qalab iyo fursado ay turjubaannada, shirkadaha turjumaada, iyo kuwa kale ee ka shaqeysta warshadaha luqadda ay u isticmaali karaan in ay: shabakad samaystaan, ay ku ballaariyaan ganacsigooda, ay ku horumariyaan shaqadooda, iyo in ay farxad dheeri ah kala kulmaan dadaalkooda shaqo.\nAhmiyad siinta dadka iyo shaqada ay qabanayaan ayaa ka dhigaysa ProZ.com meel gaar ah oo waxtar u leh dadka shaqo-bixiyaasha ah si ay ula kulmaan turjubaano madax-bannaan iyo shirkadaha turjumaadda oo karti leh. Bogag badan oo kale ayaa keliya ka kooban liis ay ku jiraan macluumaad shakhsiyeed.\nIsdiiwaangelintu waa bilaash, wax cadeyma ahna looma baahna\nRaadi howlo bulsheedka iyo ilaha kala duwan ee xirfadlayaasha luqadda ay ka heli karaan ProZ.com.\nTurjubaano xirfadeysan oo la ansixiyey\nRaadi oo la shaqeey shirkadaha aaminka ah\nBixi ama hel turjumaadaha ereyada (erey-bixino)\nHormar dhanka xirfada ah\nTababar ku saabsan turjumaada iyo ganacsiga\nMadalo ku saabsan dhowr mowduucyo oo xirfadaha ah\nSi fiican u shaqee adigoo haysta ereyo badan\nShirarka onlaynka ama offlaynka ah\nTartamo iyo Abaalmarino\nKaqeybgal tartamada tarjumaadda\nQiima dhmis ka hel qalabyada sida SDL Trados\nS. Maxaa ka dhigaya ProZ.com mid gaar ah?\nJ. Hanaanka xubinnimada ProZ.com. Halkaan waxaa ku qoran sababta…\nIyadoo la waafajinayo bayaanka himilada ProZ.com, xulashooyinka xubinnimada lacagta lagu bixiyo ayaa loo heli karaa turjubaanada iyo turjumaanada xirfadlayaasha ah, iyo sidoo kale shirkadaha turjumaada, iyo faa'iidooyin kale oo badan oo laga helo bulshada.\nXubinnimadu waxay fursad kuu siisaa qalabyo iyo adeegyo la xoojiyay, oo si gaar ah loogu sameeyey in lagu kobciyo ganacsiga iyo bilaabida xirfadaha shaqo\nDhammaan adeegyada ku jira ProZ.com waxay faa'iidooyin badan u horseedaan xubnaha lacagta bixiya. Tusaale ahaan, ku daritaanka liiska mudnaanta iyo helitaanka aan xadidnayn ee macluumaadka maareynta halista kuwaas oo laga heli karo diiwaanada 'Blue Board'.\nXubinnimadu waxay kuu oggolaaneysaa inaad marin toos ah, oo bilaash ah u hesho turjubaannada iyo shirkadaha tarjumaadda\nHanaanka xubinnimada gaarka ah ee ProZ.com waxay ka dhigan tahay markii shirkadaha turjumaada iyo adeeg-bixiyeyaasha ay ku kulmaan ProZ.com, labada dhinacba ma jiro qof laga qaadayo wax lacag ama khidmad ah. La kulan macmiil ama adeeg-bixiye, xiriirkuna waa xagiina, lama khidmadeeyo, weligiis.\nQof kastaa wuu ka faa'iideystaa, taas oo keenta kalsooni joogto ah iyo koritaan loogu talagalau bulshada ku lug leh warshadaha luuqadda\nFaa'iidooyinka loo gudbiyo xubnaha iyo iibsadayaasha turjumaadda ayaa sii wadaysa inay door toos ah ka cayaarto guusha joogtada ah ee ProZ.com inay noqoto xarun bulsheedka onlaynka ah ee loogu aaminaada badan yahay, ee ugu weyn caalamka halkaasoo xirfadlayaasha luqaddu ay si xor ah u sameysan karaan xiriirro hufan oo furan.\nMa tahay turjumaan madaxbanaan ama shirkad tarjumaad?\nFiiro degdeg ah oo lagu sameeyo Proz.com\n& tababarada ProZ.com\nShaqooyinka turjumaada ugu dambeeyey ee la soo dhejiyey:\nEnglish to Japanese, about Christian Biblica,Trados\n845,980 wadarta shaqooyinka ayaa la soo dhejiyey\nSu'aalaha turjumaada ugu dambeeyey la isku warsaday toos KudoZ:\n3,772,633 su'aalaha turjumaada ayaa la weydiiyey\nMadasha dooda ee dhawaan::\n1,443,826 madalood ayaa wadar ahaan la qabtay\n9,537 munaasabado ayaa la qabtay illaa iyo hadda\nWararka turjumaada ee ugu dambeeyey:


Home News Ururka Al Shabaab oo isaga baxay Degmada Xarar-dheere\nUrurka Al Shabaab oo isaga baxay Degmada Xarar-dheere\nWararka ka imaanaya Degmada Xarar-dheere ee Gobolka Mudug ayaa sheegaya in Al-shabaab ay isaga bexeen degmadaasi, kadib markii ay sii kordheen diyaaradaha dagaalka ee duqeymaha ka fulinaya Gobalkaasi.\nDadka Deegaanka ayaa warbaahinta u sheegay in dagaalamayaasha Al-shabaab ay halkaasi isaga bexeen,waxaana cidlo ah Saldhiga iyo xarunta Degmada, maadaama halkaasi ay ku lahaayeen Fariisimo.\nKa bixitaan Al-Shabaab ee Degmada xarar-dheere ayaa waxaa loo sababeeyey in ay dulqaadan waayeen duqemaha ay diyaaradaha Mareykanka ka fuliyaan Deegaanada ka tirsan Goballka Mudug.\nMudo ku dhow 10 Sano ayay maamulayeen Al-Shabaab degmada Xarar-dheere ee Gobalka mudug, iyadoona intaasi dhibaatooyin u geysan jiray dadka Shacabka ah ee ku nool degmadaasi.\nPrevious articleGuddoomiye kuxigeenka Gobolka Baay oo ka digay in qalalaaso Siyaasadeed ay ka dhacaan Magaalada Baydhabo\nNext articleNisa oo shaacisay in gacanta lagu dhigay Sarkaal sare oo katirsan Ururka Al Shabaab\nOdaayasha Beesha Waceysle oo Ku Dhawaaqay in Ay ka Baxeyn Maamulka...\nEedeeyn Culus oo loo jeediyay midowga Yurub!!


Ogaden News Agency (ONA) – Afur wadaag ay jaaliyadda S.Ogadenya iyo Oramia ku yeesheen magalada Perth\nAfur wadaag ay jaaliyadda S.Ogadenya iyo Oramia ku yeesheen magalada Perth\nPosted by ONA Admin\t/ August 16, 2012\nWaxaa xaflad afur-wadaag ah yeeshay taariikhdu markay ahayd 15/08/12 jaaliyadda S.Ogadeniya ee magaaladda Perth iyo jaalidda Oromiya ee isla magaaladaas Perth. Afurkan oo si waca loo soo agaasimay ayaa looga gollahaa in hawl wadeenada labada jaaliyadood ay is bartan isla mar ahaantaana ay billaabaan xiriir dhaw oo dhaxmara labada urur bulsheed.\nXafladatan oo ay soo diyaarisay jaaliyadda S.Ogadeniya ayaa lagu furay ayaadaha qur’aanka karimka ah iyo wacdi diini ah kadib markii afurkii laga faraxashay. Sheekh cabdiqadir Cali Guray oo asagu soo jeediyay muxaadarada diiniga ah ayaa kusalay hadalkiisa alle kacabsi iyo in laga faaiidaysto bishan rabadaan ee lagu jiro 10kii danmbe ee cadaabka la iskaga xoraynayo.\nSidoo kale sheekhu waxa uu ku nuux nuuxsaday sida ay muhiim u tahay in qoomiyadaha ku abtirsada diinta islaamka ay yeeshay wadashaqayn iyo isxiriirin walaaltinimo.\nIntaas kadib, waxaa la wareegay warbaahiyaha Halgame Adan Dakhare oo ah gudoomiyaha jaaliyadda S.Ogadeniya waxuuna halkaa kawarbixiyay jaaliyaddiisa kuna tilmaamay kulanka mid taariikhi ah oo muhiimad balaadhan u leh sidaa awgeedna ay hawl wadeenada jaaliyaddu kasii shaqayn doonaan sidii loo sii xoojin lahaa xiriirka walaaltinimo ee labada jaaliyadood kadhaxeeya.\nWaxaa mudan in laxuso labada jaaliyadood ee S.Ogadeniya iyo Oromiya ayaa ah ayagu kuwo kasoo jeeda geeska afrika dhul iyo deegaanna aanan kala fogayn dhanka juqraafiga. Waxay labada qoomiyadoodba halgan adag ay kugula jiraan gumaysiga waqtigiisu dhamaaday ee Ethiopia.\nWaxaa madashan goobjoog ka ahaa Afhayeenka JWXO Mudane Cabdiqadir Xassan Hirmooge oo halkaas kasoo jeediyay khudbad kooban taas oo uu kusoo jeediyay luuqadda carabiga sidii ay horayba oogu soo jeediyeen masuuliyiinta qaarkood. Masuulku waxa uu ku ammaanay labada jaaliyaddodba xiriirka wanaagsan ee ka dhaxeeya iyo fursadan muhiimka ah sida ay ooga wada faa’iidaysteen. Sidoo kale waxa uu warbixin kabixiyay guud ahaan geeska afrikan gaar ahaana xaaladda uu ku suganyahay maamulka waqtigiisa dhamaaday ee Ethiopia.\nDhanka jaaliyadda Oromiya waxaa ka mid ahaa xubnihii u hadlay Mudane Maxamed Nuur oo asagu aad iyo aad oogu bogay sida wanaagsan ee ay u wada afureen labada jaaliyaddood ee walaalaha ah. Waxa uu sheegey in Oromiya iyo Ogadeniya ay yihiin hal shacab cidda doonaysa in ay kala dhantaalaan maantana ay tahay Tigreega waqtiguusu dhamaaday. Waxa kale uu sheegay in muslimiintu aad u kacsanyihiin gudaha Ethiopia kadib markii la xidh xidhay culamaa’ udiin qaarna la laayay, muslimiintuna hadday Zanaawi kacabsan jireen taasi dhamaatay maanta ayuu yidhi.\nAfur-wadaagan oo si wanaagsan labada dhinacba looga soo dhaweeyay ayaa ahaa mid jawi wacan kusoo dhamaaday isla mar ahaantaana lagu wada-dardaarmay in ciidul fitriga ha goob laguwada ciido xiriirka labada jaaliyaddoodna kor loo sii kobciyo.\nwaa wax aad iyo aad uwanaagsa in ay labada umadood ee walaalaha ah ay is kaashadaan si ay uga baxaan duliga ragaadiyay ee ay ku hayaan abasiiniyiintu waxaana maanta lajoogaa wakhtigii ay iska qaadi lahaayeen heeryada gumaysiga waana in halkaas lasii wadaa wadaa wada shaqaynta iyo iskaashiga la iskana ilaaliyo labada dabaqoodhi ee raba in ay isku diraan shacabka walaalaha ah dariska ah wax walbana wadaaga guulaysta ayaan idinleeyahay


November 2011 - iftineducation.com\nMashruuca soo nooleeynta manhajkii soomaaliya.\naadan21 / November 30, 2011\nIftin education – waxey dardargalineysaa mashruuca soonooleynta iyo dib uqorista dugsiga hoose, dhexe iyo sare ee manhajkii soomaaliya ayadoo kala kaashaneysa safaarada soomaaliya ee indonesia iyo wasaaradda waxabarashada.\nAlla Muxuu sidaan iigu galaa miyuu bini aadam aheen (Sheeko Jaceyl: oo Aad u Murugo BadanQeybtii 2aad)\naadan21 / November 29, 2011\nWaxaa la ii qaaday hospitalka, waxaa lagu murmay qofkii bixin lahaa qarashaadka waayo isbitaalada Muqdisho qofka isaga oo aan bixin lacag waxba loo ma qabto si kasta uu i dhiig baxayo, waxaana lama huraan noqotay aniga oo dhiig baxaya in la waco ahelkeyga, waxaana goobta soo gaaray abtiyaasheyda, waxaana la igu sameeyay qaliin dhanka caloosha ah. Waan u sheegay abtiyaasheyda…\nAlla Muxuu sidaan iigu galaa miyuu bini aadam aheen (Sheeko Jaceyl: oo Aad u Murugo BadanQeybtii 1aad)\nHordhac: Sheekada waxaa qoray Daalac Daahir Shoot, waa sheeko jaceyl, waa qiso dhab ah, waana Sheeko uu idiin soo baahin Doono Shabakada Allbanaadir.com waxaadna sheekadan ka bogon doontaan maalmaha isniinta iyo Jimcaha hadii Allah inoo saamaxo. sheekada waxay ku bilaabaneesaa sidatan: Habeen ayaan waxaan raacay saaxbiibadeyda Ali Jaamac iyo Abdifatah Aways, waxaan u shukaansi doonanay xaafada Baar Ubax ee degmada…\nXasan Xuseen Maxamed (shab-shaab) waa Oday 50 jir ah oo weligiis aan guursan, haatanna sheegay inuusan rajo ka qabin inuu guursado. Haddaba Xasan Shab-shaab wuxuu faalo dheer oo ku saabsan sababta uu u guursan waayay una diiday inuu inta cimrigiisa ka dhiman uu guursado siiyey wargeyska Aayaha Nolosha ee ka faalooda arrimaha Qoyska iyo is-Jacaylka ee ka soo baxa magaalada…\nSheeko Jacayl ah Nabar aan Dawoobeyn qeybtii 4aad\nQaybtii 4aad Taleefanka gurigiisu waa uu iska dhacayaa sidii tiiyoo cidla’ looga guurey. Dhambaalladii tirada badnaa ee ay u dirtay wax jawaab ah kama hayso. Maxaa wiilkii qabsaday, ma ku nacay, ma la isku kiin diray, ballantii miyuu kaaga baxay, ma nool yahay, ma dhintay, ma xanuunsaday, mise si kalaa wax u jiraan bay iskula hadashay. Idman seddexdii maalmood ee…\nSheeko Jacayl ah Nabar aan Dawoobeyn qaybtii 3aad\nQaybtii 3aad Subax subaxyada ka mid ah bay Idman iyo hooyadeed isku keliyeysteen daaradda guriga. Nuuro waxay subaxaas go’aansatay in ay gabadheeda hoos ahaan u weydiiso sababta ay habeen kasta taleefanka ugu dhafarto iyo dadka ay la sheekeysato. “Hooyo, waa maxay dhaqankan xun ee aad lasoo baxday? Waa maxay taleefankan aad habeen kasta ku dhafreyso?” bay Nuuro gabadheeda weydiisay. Idman…\nSheeko Jacayl ah Nabar aan Dawoobeyn qeybtii 2aad\nQaybtii 2aad Cabdulqaadir M. Wacays “Naa heedhe, sheekadaas waa la innooga daran yahaye, maxaa cusub, adiga iyo Shirwac xaggee wax idiin marayaan?” bay Hodon lasoo boodday markey iyada iyo saaxiibteed Idman cabbaar ku fogaadeen sheekooyin kale oo ku saabsanaa gabdho iyo wiilal ay asaxaab ahaayeen. Hodon iyo Idman waxay ahaayeen saaxiibbo isku dhaarta. Waxay ahaayeen sheeko-wadaag hoose oo xanta isku…\nNaba“……Haba baran lahaayaa, Ha u bixin lahaayaa, Iminkoon besteey ahay, Baroor miyaa wax ii qaban….. ”… (luuqdii: Khadiijo Foodeey Nuur) Qaybtii 1aad Cabdulqaadir M. Wacays Waxay ahayd goor maqrib ah oo ay isu diyaarineysey in ay aaddo golaha Internetka oo ay beryahaas si weyn ugu waalnayd. Waxay khadka MSN-ka kula ballansanayd wiil ay wada socdeen oo degganaa magaalada Minneapolis ee…\nBilan jaamac waa cuud iyo cadar la miiray,man baxay iyo ubax deyr jooga, diir iyo dabci midna ebbe kama soocin ehelka deegaanka,muqaal xardhan qurux iyo bilicba ebbaa ku shubay,dhererkeedu waa joog dhexdeedu waa mudac dhabankeedu waa daray dheeheedu waa dhiin waa gayaan guur gaadhay damac iyo dareen ayaa qaaday, Bilan waxaa ay dagantahay xaafada hodan ee moqdisho waxaa ay dhawaan…


Pregorexia, cabsi laga qabo in miisaanka uu kordho xilliga uurka | Bezzia\nTony Torres | 11/01/2022 23:55 | Uurka\nWaxaa jira cabsi badan oo ka dhalan kara uurka, gaar ahaan marka ay tahay markii ugu horeysay. Wax kasta oo aan la garanayn waxay sababaan walaac, sababtoo ah hubaal la'aanta garan la'aanta waxa dhici doona waxay keentaa heerar sare oo walbahaar. Dumarka qaarkood, wax ka qabashada dhammaan isbeddellada uurka waa mid xiiso leh, laakiin kuwo kale oo badan, waa cabsi weyn.\nCabsida miisaanka korodhka xilliga uurka ayaa jirta, waxay leedahay sifooyin guud iyo magac ku habboon, gaar ahaan pregorexia. Ciladdaan, inkastoo aysan ku jirin Buugga Cudurrada Maskaxda sida cudurrada kale sida anorexia ama bulimia, waa xaqiiqo waxaana loo yaqaan anorexia ee haweenka uurka leh.\n1 Waa maxay pregoresia?\n1.1 Calaamadaha cunno-xumada ee haweenka uurka leh\n1.2 Khatarta pregorexia ee hooyada iyo dhallaanka\nWaa maxay pregoresia?\nPregorexia waa cillad cunto oo si gaar ah u dhacda xilliga uurka. Dabeecadda ugu weyn ee xanuunkani waa cabsida kor u kaca miisaanka hooyada mustaqbalka. Dhibaato halis gelin karta caafimaadka hooyada iyo uurka labadaba. Cunto-xumadani waxay la wadaagtaa sifooyinka kuwa kale ee la midka ah. The uur leedahay jimicsi xad dhaaf ah, waxay si badheedh ah u xakamaysaa qaadashada kalooriga, marka lagu daro cunista xad-dhaafka ah iyo nadiifinta ku xigta.\nCiladdani waxay ku dhici kartaa haweenka aan horay ula kulmin dhibaatooyinka cuntada. Si kastaba ha ahaatee, waxay caadi ahaan ku dhacdaa dumarka hore u noolaa ama la nool cilladaha cunto-cunidda, sida anorexia ama bulimia. Si kastaba ha ahaatee, in aad dhibaatadan hore u soo martay ma dammaanad qaadayso taas Waxay u kobcin kartaa si la mid ah uurka.\nCalaamadaha cunno-xumada ee haweenka uurka leh\nDumarka oo dhan si isku mid ah uma dareemaan isbedelada jirkooda, inkastoo shay caadi ah uu yahay in si dabiici ah loo qaabilay oo ay u maleynayaan in ay sabab u tahay xaqiiqda ah in nolol cusub ay ku soo korto gudahaaga. Dumarka qaarkood, markay arkaan sida calooshu u korto waa shucuureed, laakiin kuwa kale, maaha wax dareen ah oo aan dhibaato u keenin. Si kastaba ha ahaatee, marka cabsida laga qabo in miisaanku kordho ay leedahay asal maskaxeed, calaamadahan la xidhiidha pregoresia ayaa laga yaabaa inay soo baxaan.\nUurka iska ilaali inaad ka hadasho uurkaaga ama u sameeyaa si aan run ahayn, sidii iyada oo aan iyada la jirin.\nIska ilaali in aad wax ku hor cunto dadka kale, door biday in uu wax ku cuno si qarsoodi ah.\nLeeyahay waswaas leh tiri kalooriyada.\nSi aan caadi ahayn ayaad u jimicsanaysaa, xad-dhaaf ah, iyada oo aan la tixgelin calaamadaha caadiga ah ee uurka.\nWay iska matagi karaan, inkastoo ay had iyo jeer isku dayi doonaan inay si gaar ah u sameeyaan.\nHeerka jirka, way fududahay in la arko haweenkaas ma korodho miisaan sida caadiga ah uurka.\nCalaamadahaan waxaa laga yaabaa inaan la ogaan karin haddii aadan si dhow ula noolaan haweeneyda uurka leh. Laakiin si kastaba ha ahaatee, aad u soo shaac baxdo bartamaha uurkaMarka calooshu si muuqata u korodho, lugaha, gacmaha, wejiga ama miskaha ayaa sidoo kale si dabiici ah u balaadha uurka dartiis. Inkasta oo isbeddelladani aanay isku mid ahayn haweenka oo dhan, haddana waxay aad u muuqdaan marka aysan si caadi ah u dhicin.\nKhatarta pregorexia ee hooyada iyo dhallaanka\nKhatarta ka dhalan karta cunno xumidaan xilliga uurka waxay noqon kartaa tiro badan, labadaba hooyada iyo dhallaanka. Marka hore, uurjiifku ma helo nafaqooyinka uu u baahan yahay si uu si caadi ah u kobco. Ilmuhu wuu awoodaa ku dhasha miisaan yar, dhibaatooyin neefsasho, dhalmo degdeg ah, cillado ama xanuunada neerfaha ee darnaanta kala duwan, iyo kuwo kale.\nHooyada, pregorexia waxay u keeni kartaa dhibaatooyin halis ah sida dhiig-yaraan, nafaqo-xumo, arrhythmia, timaha oo daata, bradycardia, macdanta oo yaraada, lafaha oo yaraada, iwm. Ma aha oo kaliya inta aad uurka leedahay, dhibaatooyinka caafimaadku waxay ku saameyn karaan mustaqbalka fog. Ka sokow dhammaan dhibaatooyinka caafimaadka maskaxda in cilladani ay keento.\nSidaa darteed, haddii aad u malaynayso inaad ka cabanayso pregoresia uurkaaga, Aad bay muhiim u tahay in aad ogolaato in naftaada lagu daryeelo oo aad naftaada geliso gacmaha xirfadle. Badbaadadaada iyo caafimaadka ilmahaaga mustaqbalka, sababtoo ah hadhow waxaad awoodi doontaa inaad ku soo noqoto miisaankaaga, laakiin haddii ay jiraan dhibaatooyin xagga koritaankeeda, marnaba ma heli doontid suurtogalnimada inaad dib ugu noqoto.\nWadada buuxda ee maqaalka: Bezzia » Hooyooyinka » Uurka » Pregorexia, cabsi laga qabo in miisaanku kordho xilliga uurka


Baidoa Media Center » Iskusoo bax ballaaran oo lagu taageerayay Prof. Jawaari oo ka dhacay magaalada Baydhabo.\nIskusoo bax ballaaran oo lagu taageerayay Prof. Jawaari oo ka dhacay magaalada Baydhabo.\nAugust 31, 2012 - Written by admin - Edited byadmin Iskusoo bax weyn oo ay kasoo qayb galeen qaybaha kala duwan ee bulshada magaalada Baydhabo ayaa waxa uu ka dhacay magaaladaas maanta salaadii Jimce ka dib.\nKumanaan dadweynaha magaalada Baydhabo ah ayaa waxa ay iskugusoo baxeen sidii ay taageeradooda ugu muujin lahaayeen gudoomiyaha cusub ee baarlamaanka federaalka Soomaaliya Prof. Maxamed Sheekh Cismaan Jawaari oo dhawaan xilkaas loo doortay.\nDadweynaha ayaa waxa ay siteen boorar ay ku qoranyihiin hal kudhigyo ay ku taageerayeen Prof. Jawaari ayaga oo sidoo kale watay sawiradiisa.\nIskusoo baxa maanta ka dhacay magaalada Baydhabo ayaa kusoo aadayo xili ay meelo badan oo gudaha iyo dibada dalka Soomaaliya ka dhacayaan xaflado lagu taageerayo guddoonka sare ee baarlamaanka federaalka gaar ahaan gudoomiyaha baarlamaanka.\nXafiiska war qabadka baidoamedia ee Baydhabo Janaay.


Soomaaliya: Bisha Cas ee Soomaaliyeed waxay bilawdaa lumbakar lacag la aanta ah (446) oo loogu talagalay adeegyada gurmadka. | ICRC da Soomaaliya\nSoomaaliya: Bisha Cas ee Soomaaliyeed waxay bilawdaa lumbakar lacag la aanta ah (446) oo loogu talagalay adeegyada gurmadka.\n12/09/2020 , Maqaallo\nDadka u baahan hada waxay wici karaan lumbarka 24-saac oo lacag la aan ah markii lagu jiro xaalada deg-dega ah si ay u raadsadaan gar-gaarka deg-dega ah iyo adeegyada gaadiidka ay bixiso bisha cas ee Soomaaliyeed.\nHowl galka lumbarkan cusub ayaa ujeedadiisu yahay in lagu xoojiyo tayada iyo waxqabadka howlaha gurmadka ee Muqdisho, waqtiga deg-dega ah, u diyaar garowga iyo jawaab bixinta deg-dega ah ee daryeelka dhaawacyada iyo kuwa buka ayaa sidoo kale macnaheedu yahay badbaadinta nolosha, kooxda gar-gaarka deg-dega bisha cas ee Soomaaliyeed waxay heegan ugu jiraan inay ka caawiyaan dadka iyo bulshadooda gar-gaar deg-deg ah iyo adeegyada Ambalaaska mar walba, 24 saacadood maalintii, todobada maalmood Isbuucii.\nAdeega Ambalaaska waa lacag la’aan, waxaana hogaaminaya mutadawiciinta bisha cas ee Soomaaliyeed, ujeedadu waa badbaadinta dadka, waa qeyb ka mid ah howlaha samafalka ee bisha cas ee Soomaaliyeed, lumbarku wuxuu ku xiraa bulshada jawaab bixinta gar-gaarka deg-dega ah – daryeel bixiyayaasha gar-gaarka deg-dega ah, qofka iyo hogaamiyaha kooxda, ayuu yiri Nuur Cabdikariim Cali, barta gargaarka degdegga ah ee bisha cas ee Soomaaliyeed laanta Muqdisho.\nSanadkan, kooxda gar-gaarka deg-dega ah waxay hagaajiyeen qaabkoodii shaqo si ay u haboonaato talaabooyinka looga hortagayo faafida COVID 19 lagana ilaaliyo fayraska xubnahooda, daryeel joogtada ah iyo talaabooyin taxadar ah, sida adeegsiga qalabka ka hortagga qof ahaaneed iyo nadaafada haboon ee Ambalaaska ayaa laysla meel dhigay, macluumaad ayaa laga codsadaa bukaanada si loo ogaadaan haddii ay qabaan wax calaamado ah oo COVID 19 ah, si iyagoo bed qaba loogu qaado Isbitaalka.\nSi loo xuso maalinta gar-gaarka deg-dega ah ee aduunka 2020, bisha cas ee Soomaaliyeed waxay abaabushay tababar gar-gaarka deg-degga ah ee bulshada, iyo shaqaalaha bisha cas ee Soomaaliyeed, mutadawiciinta iyo tababarayaal. tababaradaan, oo ay bisha cas ee Soomaaliyeed fuliso sanadka oo dhan dhammaan dalka, qalabayn tababarayaasha cilmi gar-gaarka deg-dega ah oo aas-aasi ah, iyo xirfado taas oo ah ka hortaga dhaawacyada iyo jirada inay sii xumaadaan ilaa laga helayo gar-gaar caafimaad.\nGudigan caalamiga ah ee laanqeyrta cas iyo bisha cas ee Soomaaliyed waxay ka jawaabeen wadar ahaan 170 dhacdo oo wadanka ah sanadkan. in ka badan 400 ruux ayaa ka faa’iideystey tababarka gar-gaarka deg-dega ah ee bulshada.


Xaaladda xeryaha qaxootiga ku sugan Talyaaniga oo aad cabasho laga muujiyey | Somaliska\nXaaladda xeryaha qaxootiga ku sugan Talyaaniga oo aad cabasho laga muujiyey\nXaaladaha qaxootiga ku sugan Talyaaniga ayaa maalinbba maalinta ka dambeeysa ay ka soo yeereysa qeeylo dhaan la xirriirta qaxootiga halkaasi ku sii qul qulaya. Gobolka Sycicilia ayaa waxaa soo gaaray sanadkaan oo keliya qaxootiga lugu qiyaasay konton kun kuwaas oo buuxiyey xeryihii qaxootiga loogu talagalay, islamarkaasina ay jiraan kuwo kale oo aanan heeysan xeryo.\nCara di Mineo, waxeey ku taala duleedka Catania på Sycilia, waxaa ku sugan muhaajirin gaaraya afar kun kuwaaas oo doomo kaga soo talaabay xadka Talyaaniga. Waxaa sidoo kale ku yaala xeryo loogu talagalay in la dejiyo labbo kun, hase ahaatee ay labbo kun oo kale aaneey heeysan xeryo oo ay dibad wareeg yihiin. Banaanka xeryaha waxaa gaaf wareega muhaajiriin sugaya in iyagana la siiyo xeryo, waxaase muuqata ineey qaadaneeyso muddo dheer in uun ay madaxa meel la helaan.\nGabadha lugu magacaabo Bintu oo ka timid Gana waxaa ay doon ka soo raacday Liibiya iyo labbo walaalaheed ah balse iyada oo qudha ey halkaasi gaartay. Mar ay u warameeysay weriyeyaal tagay ayey sheegtay ineeysan war u heeyn halka walaalaheed ku dambeeyaan nolol iyo geeri. Waxeey sheegtay in kolkii ay soo mareeysay Liibiya uu meel ku xareeystay nin sheegtay inuu askari yahay kaas oo kufsi u geeysan jiray maalin walba. Haatan halkaasi ma jirto qaabilaad, waxeey muhaajiriintan ku nool yihii rajo oo qura sida ay Bantu u sheegtay weriyeyaasha halkaas tagay, hey’daha dowladda ee qaxootiga u qaabilsan ayaa qudhooda ah kuwo aad u adag oo aan naxariis laheyn ayey tiri Bantu.\n“Hooyadeey waxaa ku dhacay qalal dhinac ah, habaryarteey oo iyadana ii aheyd hooyo kale waxaa looga soo booday wadnaha. Halkan waxeey noo maleeyaan inaan xaquuq laheyn sida ay noola dhaqmayaan shaqaalaha Talyaaniga, waxaan xaq u leeyahay inaan eheladeyda la hadlo” ayey tiri ” Ma ahan waxa dhibaatadda Bantu qabto mid keligeed ah waxaa la qaba kumaan kun oo qaxooti ah oo ay soomaalida ka mid tahay.\nSaas oo ay tahayna ma jirto xog badan xilligan ka heeysa xerryahaasi laga cabaadayo. Ugu yaraan toddobaad kasta waxaa Talyaaniga taga doomo ay saaran yihiin muhaajiriin ka yimid dhanka Liibiya. Wasiiradda Yurub ee cadaaladda ayaa toddobaadkii hore shir ay ku yeesheen Iislaan kaga arrinsadeen siddii loo xakameeyn lahaa qaxootiga faraha badan ee dhanka Talyaaniga ka imanaya.


WARBIXIN: Kadib In Barcelona Ay Andres Iniesta Ka Saxiixatay Heshiis Noloshiisa Oo Dhan Ah, Wax Badan Ka Ogaw Waxyaabihii Ugu Muhiimsanaa Waayihiisa Ciyaareed Ee Camp Nou. – WWW.Gool24.net\nWARBIXIN: Kadib In Barcelona Ay Andres Iniesta Ka Saxiixatay Heshiis Noloshiisa Oo Dhan Ah, Wax Badan Ka Ogaw Waxyaabihii Ugu Muhiimsanaa Waayihiisa Ciyaareed Ee Camp Nou.\nMadax waynaha kooxda Barcelona ee Bartomeu ayaa ugu danbayn iska xaliyay mid ka mid ah dhibaatooyinkii waynaa ee xili ciyaareedkan soo haystay wuxuuna Andres Iniesta ka saxiixay heshiis noloshiisa oo dhan uu ku qaadanayo kooxda Barcelona . Kabtanka Barcelona ee Andres Iniesta ayaa qalinka ku duugay heshiis cusub oo uu waayihiisa ciyaareed ugu sii wadan doono kooxdii uu tan iyo carruurnimadiisii ka soo tirsanaa ee Barcelona.\nAndres Iniesta ayaa sanadkii 1996 kii waxa uu qayb ka noqday Barcelona waxayna hadda da’diisu tahay 33 sano jir isaga oo tan iyo markii uu yaraa ka soo tirsanaa Barcelona laakiin maamulka Camp Nou ayaa go’aan ku gaadhay in ay Iniesta ku abaal mariyaan heshiis uu noloshiisa oo dhan ugu qaadan karo Barcelona inta uu isagu doonayo.\n. @andresiniesta8 = @FCBarcelona DNA#ForeverIniesta\nKulankiisii Ugu Horeeyay Ee Barcelona:\nAndres Iniesta ayaa kulankiisii ugu horeeyay ee kooxda kowaad ee Barcelona waxa uu saftay October 29, 2002 markaas oo ay Barca 1-0 ku soo garaacday kooxda ree Belgium ee Bruges wuxuuna ahaa kulankii shanaad ee heerka groupyada CHampions Leaque. Iniesta ayaa markaas ahaa 18 sano jir waxaana kulankiisii ugu horeeyay ee Barcelona soo safay Louis van Gaal.\nXili Ciyaareedyadii Uu Iniesta Ka Soo Tirsanaa Barca:\nAndres Iniesta ayaa Barcelona ku qaadanaya xili ciyaareedkiisii 16 aad isaga oo xili ciyaareedkiisii ugu horeeyay ee 2002/03 ciyaaray sagaal kulan oo kaliya balse tan iyo markaas wixii ka danbeeyay waxa uu xubin muhiim ah ka ahaa koox kasta oo Camp Nou ka soo ciyaartay isaga oo tababarayaal kala duwan la soo shaqeeyay.\nGoolkiisii Ugu Horeeyay Ee Uu Iniesta U Dhaliay Kooxda Kowaad Ee Barca:\nAndres Iniesta ayaa goolkiisii ugu horeeyay ee kooxda kowaad ee Barcelona dhaliyay January 14,2004 kii markaas oo uu shabaqa ka soo taabtay kooxda Levante kulan ka tirsanaa koobka boqorka Spain ee Copa Del Rey wuxuuna dhaliyay goolkii furitaanka ee guushii 3-1 ahaye ee ay Barcelona kulankan soo gaadhay.\nKoobabka Uu Iniesta Kula Soo Guulaysatay Barcelona:\nAndres Iniesta ayaa ka mid ah xidigaha ugu koobabka badan kubbada cagta wuxuuna muddadii uu Barcelona ka soo ciyaarayay ku soo guulaystay 30 koob oo kala ah 8 Ligas, 4 Champions League, 7 Supercopas de España, 5 Copa del Rey, 3 UEFA Super Cup iyo 3 Club World Cup wuxuuna koobabkan kala mid yahay Lionel Messi.\nKulamada Uu Iniesta uu Soo Ciyaaray Barcelona:\nAndres Iniesta ayaa ah xidiga labaad ee ugu safashada badan Barcelona waxaana ka horeeya Xavi Hernandez oo kaliya isaga oo ilaa hadda kooxdiisa Balaugrana u soo ciyaaray 639 kulan halka Xavi uu rekoodhkan ku haysto 767 kulan waxaana kaalinta saddexaad 594 kulan ugu jira Lionel Messi oo dhawaan soo dhaafay Puyol.\nAndres Iniesta ayaa Barcelona u soo cyaaray 418 kulan oo horyaalka Spain ee La Liga ah, wuxuuna 126 kulan ka soo ciyaaray Champions Leaque halka UEFA Europa leaque uu soo ciyaaray 3 kulan. Iniesta ayaa sidoo kale waxa uu kulamo ka soo ciyaaray tartamada Copa del Rey (68), Supercopa de España (14), UEFA Super Cup (3) iyo Club World Cup (7).\nGoolashii Uu Andres Iniesta U Soo Dhaliyay Barcelona iyo ka Ugu Xusuusta badan:\nIniesta ayaa Barcelona u soo dhalyay 55 gool isaga oo 34 ka soo dhaliyay horyaalka Spain ee La Liga halka 11 gool uu ka soo dhaliyay Champions Leaque laakiin goolkiisa ugu xusuusta badan isla markaana uu taariikhda gool dhalinta Barcelona ugu jiro ayaa ah goolkii wadno xanuunka ahaa ee uu Stamford Bridge ku dhaliyay si uu kooxdii Guardiola ee Barcelona uu ka soo saaray xaalad aad u adkayd. Iniesta ayaa sidoo kale 9 gool ka dhaliyay Copa Del Rey wuxuuna hal gool ka soo dhaliyay Spanish Super Cupka.\nKabtanimada Barcelona iyo muddadii uu Iniesta hayay:\nIniesta ayaa calaamada kabtanimada Barcelona markii ugu horaysay xidhay xili ciyaareedkii 2008/09 kii laakiin waxa uu si rasmi ah ula wareegay xili ciyaareedkii 2015/16 markaas oo uu Xavi Hernandez ka baxay Barcelona wuxuuna Iniesta ilaa hadda Barcelona isaga oo kabtan ah uu soo hogaamiyay 120 kulan.


7- DUFAYL BINU CAMR AL-DAWSI\nDhufayl wuxuu kaaba qabiil u ahaa qabiilka uu ka dhashay ee Daws, wuxuuna ahaa nin carabta dhexdeeda ka leh sharaf iyo qaddarin. Dhufayl wuxuu ahaa deeqsi oo wuxuu maal iyo lacag hayo wuxuu ku quudin jiray masaakiinta aan waxna haysan, sidoo kale wuxuu magangelin jiray dadkii kuwii weydiista magangelyo.\nDhufayl wuxuu ahaa gabyaa dareen sare leh, isla markaasna aad u yaqaana Suugaanta iyo Maansada Carabiga. Maalin maalmaha ka mid ah ayaa Dhufayl wuxuu ka carraabay magaaladii ay deganaayeen tolkiisa ee Tihaama, isagoo u sii jeeda magaalada Makka, markaas iyada ahna waxaa magaallada Makka socday loolan dagaal oo dhexmarayay Nebiga (scw) iyo gaallada Qureysh.\nQureysh waxay isku deyday sidii ay ku kasban lahayd Dhufayl. Bal aan Dhufayl u deyno sheekada si uu noogu sii wado sheekada, bal saan u ogaanno wixii uu kala kulmay Madaxdii Qureysh, Dhufayl wuxuu yiri "Waxaan soo galay magaallada Makka, wax yar kaddib maba aan joogin ilaa ay ii yimaadeen madaxdii Qureysh iyagoo doonaya in ay ila kulmaan, si aad u wanaagsan ayay ii soo dhoweeyeen, iyagoo i dejiyay guriga guryaha ugu qiimaha badan. Intaa kaddib waxay igu yiraahdeen Dhufayloow waxaad timi magaalladeenna, waxaa jira nin sheeganaya inuu yahay Nebi, ninkaasi wuxuu fasahaadiyay ama kharribay umuurteena, wuxuu kala daadshay midnimadeena, wuxuu burburiyay midowgeenii, sidaa darteed waxaan ka cabsanaynaa in ay kugu dhacdo adiga iyo tolka aad madaxda u tahay Musiibada nagu dhacday annaga sidaa darteed waxaan kugula talin lahayn in aadan ruuxaa la hadlin oo aadan waxba ka dhageysanin, waayoo ninkaa waxa uu akhrinayaa hadal sixir oo kale ah.\nDhufayl waxa uu yiri "Wallaahi baan ku dhaartaye odayadaasi igama aysan tagin ilaa ay iiga sheekeeyaan Nebiga (scw) wararkiisa kuwa ugu yaabka badan iyagoo igu beeraya cabsi aad u daran, sidaa darteed waxaan go�aansaday in aanan u dhowaan oo aan agtiisa marin meeluu joogo Nebiga, in aanan la hadlin ama aanan waxba ka dhageysan. Maalintii kale markii la gaaray ayaa waxaan aaday Kacbada si aan u soo dhawaafo, isla markaasna aan u barakeysto asanaamta halkaas tiil anigoo labadeyda dhagood soo gashaday suuf si aanan u maqlin hadalka Nebi Muxammad (scw).\nHase ahaatee markaan galay markaan soo galay kacbada waxaan kula kulmay Nebi Muxammad (scw) oo tukanaya, Salaad ka duwan salaadihii aan tukan jirnay, aad ayay ii farax gelisay muuqaalka, waxaana i gilgishay qaabkii uu u cibaadeysanayay, waxaan is arkay naftaydii oo u sii dhowaaneysa xagga Nebiga (scw) ilaa aan noqdo ruux aad ugu dhow, Ilaahna wuxuu ii sahlay inaan maqlo wax ka mid ah wixii uu akhrinayay, wuxuuna ahaa hadal wanaagsan, ileen waa qur�aanka�e.\nWax yar ka dib waxaan is iri waxaad tahay gebyaa caqli badan, waad kala garanaysaa hadalka kiisa wanaagsan iyo kiisa xun, maxaa kuu diidaya inaad maqasho waxa uu akhrinayo Nebi Muxammad (scw), haddii uu wanaagsan yahay waxa uu akhrinayo waan qaadan, hadduu xun yahayna waan ka tagi. Dhufayl wuxuu yiri "waan iska joogay ilaa uu Nebiga (scw) iska baxay, anna waan ka daba tegay anigoo kula kulmay gurigiisa. Waxaan u sheegay in la ii sheeko xumeeyay oo la igu kaa yiri sidaa iyo sidaa ilaa aan go�aan ku gaaray inaan labadeyda dhegood suuf ka soo buuxiyo si aanan u maqlin halalkaaga, balse Alle ayaa taa diiday ilaa uu dhagahayga uu soo gaarsiiyo hadaladaada wuuna wanaagsanaa. Haddaba waxaan kaa codsanayaa inaad ii soo bandhigto sharaxaad ku saabsan Diinta Islaamka. Markaasna Nebiga (scw) wuxuu ii sharxay diinta Islaamka, isagoo ii akhriyay Suuradda Al-ikhlaas iyo suuradda Al-falaq, Wallaahi ma maqlin hadal ka wanaagsan hadalkaa, mana aanan arkin caddaalad ka fiican tan uu Islaamka dadka ugu yeerayo, intaa ka dib waxaan Nebiga (scw) u fidiyay gacantayda, anoo qiray shahaadad sidaa ayaan ku Islaamay.\nka dib Dhufayl wuxuu negaa oo uu joogay Magaalada Makka, halkaasoo uu ku baranayay Diinta Islaamka, kuna xifdinayay qaar ka mid ah Suuradaha qur�aanka. Markii uu Dhufayl go�aansaday inuu u laabto magaaladii ay deganaayeen tolkiisa ayaa waxa uu u yimid Rasuulka (scw), isagoo ku yiri " Rasuulkii Ilaahayow waxaan ahay nin ay tolkiisa maqlaan, sidaa darteed waxaan jeclahay inaan iyaga u laabto si aan ugu yeero Diinta Islaamka, waxaana Ilaah iiga baridaa inuu ii yeelo calaamad iigu kaalmeysa Dacwada Islaamka. Rasuulka (scw) wuu ka aqbalay dalabkiisii, wuuna u duceeyay. Dhufayl wuxuu u safray magaalladii ay tolkiisa deganaayeen, markuu marayo meel sare oo buur ah oo u dhow magaalladii ay deganaayeen tolkiisa, ayaa waxaa labadiisa indhood dhexdooda fuulay Iftiin aad mooddo faynuus.\nDhufayl wuxuu Ilaah ka baryay inuu iftiinkanka yeello meel aan ahayn wejiga, waayo wuxuu ka cabsaday in ay u maleeyaan tolkiisa ciqaab lagu ciqaabayo ka dib markii uu ka tagay Diintii uu haystay markii hore. Iftiinkii wuxuu u wareegay karbaash (jeedal) uu watay madaxiisa. Dhufayl markii uu yimi magaalladii, ruuxii ugu horeeyay ee uu la kulmay wuxuu ahaa aabihiis, wuxuuna ahaa odey waayeel ah. Dhufayl wuxuu ku yiri aabihiis "Isma sheeganno, waayoo waxaan ahay Muslim". Markaa aabihii ayaa ku yiri wiilkiisa Dhufayl "Wiilkaygayow anniga iyo adigu isku diin baynu nahay, halkaana ayuu aabihii ku soo Islaamay. Dhufayl haddana wuxuu dacwada u bandhigay xaaskiisa iyo qabiilkii uu ka dhashay ee reer Daws. Xaaskiisa iyadoo aan hakad gelin ayey qaadatay Islaamka, inkastoo reerkiisu ay ku madax adeegeen marka laga reebo Abuu Hureyra (rc) oo isagu qaatay islaamka. Dhufayl wax yar kaddib, wuxuu ku soo laabtay Rasuulka (scw), isagoo sharaxaad iyo warbixinno uga bixiyay wixii uu kula kulmay tolkiisa. Dhufayl wuxuu yiri "Waxaan imi magaallada Makka isagoo uu ila socdo Abuu-Hureyra (rc).\nRasuulka (scw) ayaa wuxuu i weydiiyay wixii aan kala kulmay tolkayga, waxaana ugu jawaabay " Quluub ad-adag iyo gaalnimo daran, waayo reer Daws waxaa ka xoog batay faasiqinimo iyo Alle ku caasin". Intaa ka dib Rasuulka (scw) wuu is taagay isagoo weysastay haddana wuu tukaday, dabadeedna wuxuu kor u taagay labadiisa gacmood isagoo Ilaah baryaya. Dhufayl wuxuu yiri markaan arkay wixii uu Rasuulka (scw) sameeyay ayaa waxaan u qaatay inuu Rasuulku (scw) habaari doono tolkayga oo markaas la halaagayo. Hase yeeshee Rasuulku (scw) wuxuu guda galay inuu u duceynayo reer Daws oo uu leeyahay "Ilaahoow hanuuni reer Daws", saddex jeer ayuu ku celceliyay. Intaa kaa dib Rasuulku (scw) wuxuu deymooday Dhufayl, wuxuuna ku yiri "Waxaad u laabataa tolkaaga, una dhimri oo si fudud ugu sheeg diinta Islaamka".\nWixii intaa ka danbeeyay Dhufayl wuxuu joogay dhulkii Daws, halkaa oo uu ka gudanayay Dacwadii Islaamka ilaa laga soo gaaro wakhtigii uu Rasuulku (scw) u hijrooday Maddiina, ay dhaceyna dagaladii waaweynaa ee Badar, Uxud, Khandaq. Waxaan u soo galay Rasuulka (scw), waxaana ila socotay siddeetan qoys oo reer Daws oo islaamay, weliba islaamkoona wanaagsanaaday. Rasuulku (scw) aad ayuu ugu farxay arrinkaas.\nMarkii uu Nebiga (scw) geeriyooday ka dib ee khaliifnimadii loo doortay Abuubakar As-sadiiq waxa aan noqday mid adeeco oo naftiisa iyo seeftiisa u dhiibay Abuubakar As-sadiiq, ka dibna waxaa dhacay dagaalkii riddooyinka (dadkii diinta ka noqday), waxaana aan ahaa dadkii ugu horeeyay ee la dagaalama Museylamatul-kadaab, balse marka uu marayo meel u dhow meesha lagu magacaabo Yamaama, ayaa waxa uu arkay riyo, dabadeedna wuxuu asxaabtii uu la socday ku yiri: "waan riyooday, waxaana doonayaa inaad ii fasirtaan riyadaas?!". Waxay ku yiraahdeen maxaad aragtay?. Dhufayl, ayaa wuxuu yiri: "waa tan koowaade waxaan ku riyooday annigoo madaxa la iga xiiray. Tan labaadna waxaa afkayga ka soo baxay shimbir, tan saddexaadna waxaan arkay haweeneey caloosheeda i gashatay!.\nUgu danbeyntiinna waxaan arkay wiilkayga Camar oo doonaya inuu igu soo ordo oo uu ii yimaado, hase ahaatee ay dad na kala dhex galeen". Dadkii waxay yiraahdeen oo keliya: "waa kheyr". Hase ahaatee, Dhufayl ayaa isku dayey inuu fasiro riyadii. Wuxuu yiri, horta madaxa la iga xiiri doono waa iyadoo madaxa la ii dheereyn doono oo la iga jarayo (dagaalka ku shahiidayo), shimbirka ka soo baxay afkaygana waa annigoo shahiidi doona, haweentii caloosha i gashatayna waa dhulka la igu aasi doonno, SIDAA DARTEED WAXAAN RAJEYNAYAA IN AAN DAGAALKA KU SHAHIIDO, wiilkayga Camar ee xaggeyga soo aadeyna waa isagoo doonaya SHAHAADO (inuu dagaalka ku dhinto), taasoo aan annigu u nasiib yeelan doono marka hore haddii Alle idmo, laakiin Camar isagu gadaal danbe ayuu shahaadada ka haleeli doonaa.\nHaddaba, markay dhacday dirirtii Yamaama, wuxuu Dhufeyl goobtii dagaalka ku soo bandhigay wacdarro lagu dayan karo, jeer uu ILAAH ka waafajiyo wixii uu doonayay oo ahayd inuu jidka Alle ku dhinto. Hase yeeshee wiilkiisa Camar, isaga kama noogin kii sii wada dagaalka, ilaa uu ka dhaawacmo, gacantiisa midigna ka go�do. Intaa ka dib, Camar wuxuu ku soo laabtay magaaladii Madiina, halka uu aabihiis Dhufeyl ku dhintay (shahiiday) dagaalkaas.\nXilligii khilaafada Cumar Binu Khadaab (rc) ayaa waxaa maalin Cumar u soo galay Camar Binu Dhufayl, wax yar ka dibna waxaa fadhigii Cumar la keenay cunto. Cumar wuxuu dadkii ugu yeeray inay wax kala cunaan cuntadii, hase ahaatee waxaan aadin xeeradii cuntada Camar oo isagu meel cidla ah iska fariistay. Cumar ayaa weydiiyay inay ugu xishoonayo iyadoo ay ugu wacan tahay gacanta uu la�yahay awgeed iyo in kale?. Camar ayaa ugu jawaabay haa oo waa runtaa amiirkii mu�miniintoow. Cumar Binu Khadaab ayaa ku dhaartay inuu ka qayb qaato cunidda cuntada la keenay, isagoo yiri: "wallaahi nalama fadhiyo ruux qaar ka mid ah jidhkiisu ay jiraan Jannada aan ka ahayn adiga", wuxuu ka waday gacanta Camar Binu Dhufayl ee dagaalka uga go�day.\nHaddaba, ugu danbeyntii Camar isna waxaa u danbeysay inuu helo wixii uu ku yididdiilan jiray in muddo ah, taasoo ahayd inuu ku dhinto jihaadka asagoo difaacaya jidka iyo diinta Alle (sw), wuxuu ku shahiiday dagaalkii Yarmuuk ee dhacday sannadkii 15-aad ee hijriyada. Ilaah ha u naxariisto Camar, waayo isna shahiid ayuu ahaa, aabihiisna shahiid ayuu ahaa.